Azərbaycan Prezidentinin Rəsmi internet səhifəsi - XƏBƏRLƏR » Tədbirlər İlham Əliyev Yeni Bakı Beynəlxalq Dəniz Ticarət Limanı Kompleksinin birinci mərhələsi çərçivəsində bərə terminalının açılışında iştirak edib\nİlham Əliyev Yeni Bakı Beynəlxalq Dəniz Ticarət Limanı Kompleksinin birinci mərhələsi çərçivəsində bərə terminalının açılışında iştirak edib\n22 sentyabr 2014, 12:35\nYeni Bakı Beynəlxalq Dəniz Ticarət Limanı Kompleksinin birinci mərhələsi çərçivəsində bərə terminalının açılışı olub. Azərbaycan Respublikasının Prezidenti İlham Əliyev açılış mərasimində iştirak edib.\nSon illərdə respublikamızda, o cümlədən paytaxt Bakıda nəqliyyat infrastrukturunun daha da təkmilləşdirilməsi və Azərbaycanın tranzit potensialının gücləndirilməsi üçün silsilə və kompleks tədbirlər həyata keçirilir. Bu baxımdan ötən əsrin 30-cu illərində tikilən Bakı Dəniz Ticarət Limanı da günün tələblərinə cavab vermirdi. Bakının mərkəzində yerləşən əvvəlki liman sakinlər üçün problemlər yaradır, bulvarın genişləndirilməsinə də mane olurdu. Dünyanın sürətli və dinamik inkişaf edən ölkələrindən biri olan Azərbaycanda yeni böyük və çoxfunksiyalı limanın tikintisinə ehtiyac duyulurdu. Bununla bağlı dövlətimizin başçısının 2007-ci ildə imzaladığı müvafiq Sərəncama uyğun olaraq hökumət tərəfindən lazımi tədbirlər həyata keçirildi. Nəqliyyat Nazirliyinin sifarişi ilə Niderlandın “Royal Haskoning” şirkəti tərəfindən limanın Baş planı və layihəsi hazırlandı. 2010-cu il noyabrın 3-də Prezident İlham Əliyev yeni limanın təməlini qoydu. Layihənin birinci mərhələsi çərçivəsində bərə terminalı, quru yük terminalı, konteyner sahəsi, giriş-çıxış kanalı, avtomobil və dəmir yolları, eləcə də digər qurğular, infrastruktur obyektləri və binaların tikintisinə başlanıldı. Yerləşdiyi ərazinin böyük üstünlüklərə malik olması sayəsində yeni liman Azərbaycanda nəqliyyatın təhlükəsizliyi məsələlərini uğurla həll etməyə, Bakını Xəzər hövzəsində çox müasir və böyük logistika, nəqliyyat mərkəzinə çevirməyə, Xəzəryanı ölkələr arasındakı əməkdaşlığı dərinləşdirməyə, Şimal-Cənub və Şərq-Qərb nəqliyyat dəhlizlərinin tam gücü ilə işləməsinə əlverişli imkanlar yaradır. Ötən müddətdə görülən işlər nəticəsində artıq bərə terminalı istismara hazırdır.\nDövlətimizin başçısı əvvəlcə görülən işlərlə bağlı fotostendə və kompleksin maketinə baxdı.\nNəqliyyat naziri Ziya Məmmədov Prezident İlham Əliyevə görülən işlər barədə məlumat verdi. Qeyd edildi ki, yeni limanın tikintisi üçün 400 hektar ərazi ayrılıb. Limanın akvatoriyasında dərinləşdirmə işlərini Hollandiyanın “Van Oord” şirkəti həyata keçirib. Həmin qurum tərəfindən uzunluğu 7,5 kilometr, eni 160 metr, dərinliyi 7 metr və dönmə dairəsinin diametri 450 metr olan giriş-çıxış kanalı inşa olunub. Bu isə Xəzər dənizində üzən bütün növ gəmilərin limana təhlükəsiz və sərbəst yanalmasına imkan verir.\nBildirildi ki, limanın ərazisinin quru hissəsinin tikintiyə hazırlanması və Bakı-Ələt magistral avtomobil yolu ilə liman kompleksini birləşdirən yol infrastrukturunun layihələndirilməsini və tikintisini, avadanlıqların təchizatı və quraşdırılmasını “EvrAsKon” şirkəti reallaşdırıb. Birinci mərhələnin davamı olaraq inşa edilən quru yük terminalı və Ro-Ro körpüsünün 2016-cı ildə istismara verilməsi nəzərdə tutulub.\nDiqqətə çatdırıldı ki, bərə körpüsünün ümumi tikinti sahəsi 17 hektar ərazini əhatə edir. Burada eyni vaxtda 2 bərəni qəbul edə bilən, uzunluğu 175 metr, eni 12,5 metr olan əsas yanalama körpüsü inşa edilib. Dəniz səviyyəsindən 4,25 metr hündürlükdə tikilmiş körpü Xəzərdə suyun səviyyəsinin dəyişməsindən asılı olmayaraq gəmilərin yanalmasına imkan yaradır. Bərə körpüsünə xidmət üçün hər birinin uzunluğu 79 metr olan dəmir yolu-bərə birləşdirici 2 körpü və uzunluğu 809 metr olan bir xidməti körpü inşa edilib. Beş dəmir yolu xəttindən ibarət çeşidləmə parkı, müasir naviqasiya-rabitə sistemləri, avtomobil yolu, tunel, həmçinin digər infrastruktur və kommunikasiya obyektləri və qurğuları da istismara hazırdır. Limandakı böyük həcmli tikinti işlərinə əsasən yerli işçilər olmaqla 2000 nəfərlik heyət və 500-dən çox texnika cəlb edilib. Birinci mərhələ çərçivəsində indiyə qədər 6 milyon kubmetr həcmində torpaq, 300 min kubmetr həcmində beton, 1874 dəmir-beton svay işləri görülüb. Birinci mərhələ çərçivəsində Ro-Ro tipli gəmilər üçün bir körpü və 4 körpüdən ibarət universal quru yük və konteyner terminalının inşası davam edir. Bundan başqa təmir bazası, gözləmə salonları, anbarlar, sərhəd və gömrük xidməti məntəqələri və digər obyektlərin tikintisi və quraşdırma işləri vüsət götürür.\nAzərbaycan Prezidentinə məlumat verildi ki, birinci mərhələdə limanın yükaşırma qabiliyyəti ildə 10 milyon ton yük və 50 min konteynerdən ibarət olacaq. İkinci mərhələdə limanın yükaşırma gücü 17 milyon ton yük və 150 min konteynerə, üçüncü mərhələnin yekununda isə 25 milyon ton yük və 1 milyon konteynerə çatdırılacaq. Limanda layihə üzrə logistika mərkəzinin yaradılması da mühüm əhəmiyyət kəsb edir. İlkin mərhələdə burada 100 min konteynerin saxlanması və yük sahiblərinə müxtəlif növ xidmətlərin göstərilməsi nəzərdə tutulub.\nTerminalla tanışlıqdan sonra dövlətimizin başçısı mərasimdə çıxış etdi.\n- Əziz dostlar, bu gün ölkəmizin həyatında çox əlamətdar bir gündür. Bu gün Ələt qəsəbəsində Beynəlxalq Dəniz Ticarət Limanı fəaliyyətə başlayır. Bu münasibətlə sizi ürəkdən təbrik edirəm. Əminəm ki, bu limanın fəaliyyəti nəticəsində Azərbaycanın inkişafı daha da sürətlə gedəcək, ölkə iqtisadiyyatına yeni investisiyalar qoyulacaq və Azərbaycan tranzit ölkə kimi öz imkanlarını daha da genişləndirəcəkdir.\nTəxminən 4 il bundan əvvəl - 2010-cu ilin noyabrında bu limanın təməli qoyulmuşdur. Məqsəd ondan ibarət idi ki, Azərbaycan öz tranzit imkanlarından tam şəkildə istifadə etsin. Mütləq bizə yeni böyük ticarət limanı lazım idi və dövlət bu məqsədlərə böyük həcmdə investisiya ayırmışdır. Burada tikilən bütün infrastruktur dövlət büdcəsi hesabına mümkün olmuşdur və bu, bir daha onu göstərir ki, ölkəmizin, o cümlədən nəqliyyat sektorunun inkişafı ilə bağlı çox konkret proqramlarımız, planlarımız var. Biz bu planları ardıcıl surətdə icra edirik və hazırda Azərbaycanda mövcud olan nəqliyyat infrastruktur obyektləri bizim nəqliyyat təhlükəsizliyimizi təmin edir.\nBiz enerji təhlükəsizliyimizi tam şəkildə təmin etmişik və başqa ölkələrin enerji təhlükəsizliyinin təmin edilməsində iştirak edirik. İki gün bundan əvvəl Bakıda tarixi hadisə baş vermişdir - “Cənub” qaz dəhlizinin təməl daşı qoyulmuşdur. Enerji təhlükəsizliyi məsələləri əlbəttə ki, hər bir ölkənin milli təhlükəsizlik məsələləridir. Biz bu sahədə ardıcıl surətdə apardığımız fəaliyyət nəticəsində Azərbaycanın enerji təhlükəsizliyini tam şəkildə təmin etmişik və bundan sonra onilliklər ərzində bu, ölkəmizə həm maddi, həm siyasi dividendlər gətirəcək, eyni zamanda, Azərbaycan Avropanın enerji təhlükəsizliyinin təminatçısı kimi öz rolunu daha da böyük həcmdə oynayacaqdır.\nBiz hazırda ərzaq təhlükəsizliyinin təmin edilməsi ilə bağlı fəal işləyirik və demək olar ki, əsas ərzaq məhsulları ilə özümüzü təmin edirik, ixrac imkanlarımız yaranır. Bir sözlə, növbə çatıb ki, biz nəqliyyat təhlükəsizliyimizi tam şəkildə təmin edək. Artıq neçə ildir ki, bu istiqamətdə fəal iş aparılır. Bu limanın açılışı da bax, bu böyük işlərin tərkib hissəsidir.\nBu gün bu böyük limanın birinci mərhələsinin birinci hissəsi istifadəyə verilir. Birinci mərhələ gələn il tam şəkildə başa çatacaq. Bu limanın yükaşırma qabiliyyəti 25 milyon ton yük və 1 milyon konteyner olacaq. Yəni, Ələt Ticarət Limanı Xəzər dənizində ən böyük limandır. Biz bu limanın tikintisi ilə eyni zamanda, Xəzər dənizində əməkdaşlığı daha da dərinləşdirəcəyik.\nYaxın günlərdə Xəzəryanı ölkələrin dövlət başçılarının növbəti Zirvə görüşü keçiriləcəkdir. Keçən Zirvə görüşü Bakıda keçirilmişdir. Hesab edirəm ki, yeni Zirvə görüşü ərəfəsində Xəzərdə ən böyük ticarət limanının istifadəyə verilməsi bizim ümumi işimizə bir töhfədir.\nEyni zamanda, bu limanın fəaliyyəti nəticəsində Ələt qəsəbəsində də müsbətə doğru daha böyük dəyişikliklər olacaqdır. Mən dəfələrlə demişəm, bütövlükdə Azərbaycanın bir neçə sənaye mərkəzi vardır ki, onlardan biri Qaradağ rayonudur. Burada yaradılan yeni sənaye müəssisələri - bu yaxınlarda ölkəmizin ən böyük sement zavodunun, metal konstruksiyalar zavodunun, Səngəçal terminalının və bu limanın fəaliyyətə başlaması Qaradağ rayonunun inkişafına da bir töhfədir. Eyni zamanda, burada minlərlə yeni iş yeri açılacaqdır ki, Ələt qəsəbəsinin sakinləri bundan istifadə edəcəklər. Yüksək maaş veriləcək və bu liman gələcəkdə bu ərazidə infrastrukturun genişlənməsinə xidmət göstərəcək.\nBizim böyük planlarımız var və hesab edirəm ki, bu, bölgənin, bu zonanın inkişafına yeni təkan verəcəkdir. Eyni zamanda, biz bu layihəni planlaşdıranda, əlbəttə ki, şəhərimizin ekoloji vəziyyətini də nəzərə alırdıq. Çünki biz hesab edirik ki, bu gün Bakıda icra edilən quruculuq, abadlıq işləri mütləq ekoloji tədbirlərlə dəstəklənməlidir. Biz bu işləri paralel şəkildə aparırıq. Bakının yaşıllaşdırılması, milyonlarla ağacın əkilməsi, bəzi köçürmələrin həyata keçirilməsi və o ərazilərdə ictimai yerlərin, parkların, istirahət zonalarının yaradılması bizim siyasətimizin təzahürüdür.\nBakı dünyanın ən gözəl şəhərlərindən biridir. Biz gözəl şəhərimizi öz işimizlə daha da gözəlləşdiririk. Hazırda şəhərimizin mərkəzində yerləşən ticarət limanı əlbəttə ki, oradan köçürülməlidir və o zona bizim bulvara birləşdirilməlidir. Beləliklə, Bakıda yeni bir gözəl istirahət məkanı yaranacaqdır.\nBakı bulvarı artıq 100 ildən bir qədər çoxdur ki, mövcuddur. Onun ilkin uzunluğu 3,5 kilometrdir. Biz əlavə tədbirlər nəticəsində Bakı bulvarının uzunluğunu böyük dərəcədə artıra bilmişik. Yeni bulvar tikilibdir, artıq fəaliyyətdədir. Yeni bulvardan sonra Bayraq Meydanı Bulvarı artıq fəaliyyətə başlayıb. Bayraq Meydanından bu istiqamətə idman şəhərciyi tikilir. Orada da bulvarın uzadılması artıq icra edilir. Əks istiqamətə - Dəniz vağzalından Zığ, “Ağ şəhər” istiqamətinə “Ağ şəhər” bulvarı tikilir və artıq “Ağ şəhər” istiqamətinə çatıbdır.\nBeləliklə, bu ilin sonuna qədər Bakı Bulvarının uzunluğu 16 kilometrdən çox olacaq. Yüz il bundan əvvəl 3,5 kilometr, müstəqillik dövründə 16 kilometr. Hazırda şəhərin mərkəzində yerləşən ərazisində ictimai yerlər, parklar, istirahət zonaları olacaq. Beləliklə, Bakı sakinlərinin və şəhərimizin qonaqlarının istirahəti üçün yeni imkanlar yaranacaq.\nBax, bu limanın fəaliyyətə başlaması görün nə qədər böyük dəyişikliklərə gətirib çıxarır. Yenə də deyirəm, ilk növbədə, bizim nəqliyyat infrastrukturumuz daha da gücləndiriləcəkdir. Bu istiqamətdə son illərdə böyük işlər görülübdür.\nKeçən il, - düz bir il bundan əvvəl, - 2013-cü il sentyabrın 20-də Bakıda gəmiqayırma zavodu istifadəyə verilmişdir. Bu da dövlət siyasətinin tərkib hissəsi idi. Çünki biz yük daşımalarını artırmaq üçün indi böyük səylər göstəririk. Son 10 il ərzində 17 gəmi alınmışdır - tankerlər, yük gəmiləri, bərələr. Biz fikirləşdik ki, onsuz da donanmamızı yeniləşdirməliyik. Ona görə, Bakıda gəmiqayırma zavodu tikmək qərarına gəldik ki, artıq xarici istehsalçılardan asılılığımız olmasın.\nXarici şirkətlərlə əməkdaşlıq başlamışdır. Keçən il istifadəyə verilmiş gəmiqayırma zavodunda artıq hazırda gəmilər inşa edilir. Həm ölkə daxilindən, həm neft konsorsiumu tərəfindən sifarişlər verilibdir. Eyni zamanda, biz gözləyirik ki, Xəzəryanı ölkələrdən sifarişlər olacaq. Bizim gəmiqayırma zavodumuzda bütün növ gəmilər istehsal oluna bilər. Bax, budur bizim siyasətimizin əsas istiqamətləri. Bu siyasət konkret nəticələrə gətirib çıxarır. Azərbaycanda heç vaxt gəmiqayırma zavodu olmamışdı. Gəmi təmiri zavodu olmuşdu, gəmiqayırma olmamışdı. Biz xaricdən asılı idik.\nBu liman Xəzər dənizində ən böyük ticarət limanıdır və bayaq qeyd etdiyim kimi, bütün Xəzəryanı ölkələrə xidmət göstərəcək. İlk növbədə, Azərbaycana xidmət göstərəcək. Bizim ərazimizdən daşınan tranzit yüklərin həcmi artacaq, onsuz da artır. Bu ilin göstəricilərinə görə tranzit yüklərin həcmi artıb. Azərbaycanın əlverişli coğrafi vəziyyəti bizə imkan verir ki, gələcəkdə tranzit imkanlarımızı daha da genişləndirək. Şərq-Qərb və Şimal-Cənub dəhlizləri Azərbaycan ərazisindən keçir. Amma əgər burada müasir logistika, nəqliyyat infrastrukturu olmasa, biz bu imkanlardan istifadə edə bilmərik. Ona görə, hazırda Bakı–Tbilisi-Qars dəmir yolu tikilir. Bu layihə də Azərbaycanın təşəbbüsü ilə qonşu ölkələrlə birlikdə reallaşır. Bu layihənin tarixi əhəmiyyəti var. İlk dəfə olaraq Azərbaycan dəmir yolu vasitəsilə Avropa ilə birləşir. Azərbaycan Avropa ilə Asiya arasında bir dəmir yolu körpüsü olacaqdır. İndi ehtimal edirik ki, bu layihə fəaliyyətə başlayandan sonra ən azı əlavə 10 milyon ton yük bizim ərazimizdən keçəcəkdir. Bu yükü daşımaq üçün yükaşırma qabiliyyəti olmalıdır. Bu limanın da tikintisinin məqsədi məhz bundadır. Yəni, bütün bu nəqliyyat infrastrukturunun seqmentləri bir-biri ilə bağlıdır. Əgər bu liman olmasa, Bakı-Tbilisi-Qars dəmir yolunun tikintisi bizə o qədər də böyük səmərə verməz. Bu dəmir yolu ilə 10 milyon ton, ondan sonra 20 milyon ton yük daşınacaqdır. Ancaq bu yükü qəbul etmək, aşırmaq lazımdır. Ona görə Bakı-Tbilisi-Qars dəmir yolu tarixi layihədir. Gəmiqayırma zavodu bizə imkan verəcək ki, yükləri öz gəmilərimizlə daşıyaq. Liman şərait yaradacaq ki, yükaşırma imkanlarımız genişlənsin. Yəni, bu, təbiidir. Sadəcə olaraq, bunu deməklə qeyd etmək istəyirəm ki, bugünkü hadisə böyük proqramın tərkib hissəsidir.\nBiz Azərbaycanı bütövlükdə nəqliyyat, logistika mərkəzinə çevirmək üçün çox fəal işləyirik. Avtomobil yolları tikilir, Bakı-Gürcüstan sərhədi avtomobil yolu istifadəyə verilib, Bakı-Rusiya sərhədi avtomobil yolunun böyük hissəsi tikilib. Bakı-İran sərhədi avtomobil yolunun tikintisi davam edir. Yəni, avtomobil yolları, dəmir yollarının reabilitasiyası, tikintisi, dəniz nəqliyyatı, gəmiqayırma zavodu, ticarət limanı, aviasiyamız, xüsusilə yük aviasiyamız inkişaf edir. İndi bizim böyük yük təyyarələrimiz var. Yeddi aeroport tikilib, onlardan beşi beynəlxalq aeroportdur. Artıq o aeroportlardan sərnişinlər başqa ölkələrə uçurlar. Azərbaycan bu mərkəzdə, bu regionda hava nəqliyyatı, hava yük nəqliyyatı üzrə liderliyini təmin edir.\nBir sözlə, bütün bu işlər artıq deməyə əsas verir ki, biz öz nəqliyyat infrastrukturumuzu ən müasir səviyyədə yaratmışıq, işlərin böyük hissəsi artıq başa çatıb. Bu liman çatışmayan bir seqment, element idi. Biz indi onu da istifadəyə veririk. Tam gücü ilə iki il bundan sonra çalışacaqdır. O vaxta qədər biz yeni yükləri Azərbaycana gətirməliyik. Burada çox düşünülmüş tarif siyasəti aparılmalıdır ki, tərəfdaşlarımız Azərbaycan üzərindən yükdaşımalarını daha da böyük həcmdə göndərsinlər və biz də bundan fayda görək.\nEyni zamanda, görülən bütün bu işlərin məqsədi Azərbaycanı daha da gücləndirməkdir, Azərbaycanın önəmini artırmaqdır. İki gün bundan əvvəl təməlini qoyduğumuz “Cənub” qaz dəhlizi ölkəmizin önəmini böyük dərəcədə artıracaq. Çünki biz Avropanın enerji təhlükəsizliyinin təminatı istiqamətində çox böyük addım atmışıq. Azərbaycan bu istiqamətdə əvəzolunmaz ölkəyə çevrilir.\nBu limanın tikintisi də bizim önəmimizi artırır. Çünki Xəzər dənizində buna bənzər ikinci liman yoxdur və bu liman bizim iqtisadi gücümüzü artıracaq. İqtisadiyyat da artır, inkişaf edir. Bu yaxınlarda dünyanın iqtisadi məsələlərlə məşğul olan ən mötəbər Forumu - Davos Dünya İqtisadi Forumu Azərbaycan iqtisadiyyatını rəqabət qabiliyyətliliyinə görə 38-ci yerə layiq görüb. Biz bir pillə də artmışıq və dünya miqyasında bu sahədə 38-ci yeri tutmaq əlbəttə ki, böyük nailiyyətdir, böyük uğurumuzdur.\nÖlkəmiz inamla irəliyə gedir, bizim konkret planlarımız var, bu planlar reallaşır. Bugünkü hadisə bir daha onu göstərir ki, bizim nəzərdə tutduğumuz bütün məsələlər keyfiyyətlə, vaxtında icra edilir. Eyni zamanda, bu limanın tikintisi beynəlxalq əməkdaşlığın təzahürüdür. Bu böyük, nəhəng infrastruktur obyektinin layihələndirilməsini Hollandiya şirkəti icra edib. Əlbəttə, bu, bizə şərait yaradır ki, Azərbaycan belə gözəl infrastruktur imkanlarına malik olsun.\nAzərbaycanda beynəlxalq əməkdaşlıq sürətlə inkişaf edir. Əgər enerji sahəsində beynəlxalq əməkdaşlıq olmasa idi, biz öz zəngin neft-qaz resurslarımızı dünya bazarlarına çıxara bilməzdik. Azərbaycan investisiyalar üçün açıqdır. Azərbaycanda minlərlə xarici şirkət fəaliyyət göstərir, işləyir, dövlətdən kontraktlar alır, o kontraktları icra edir. Bizim xarici şirkətlər qarşısında qoyduğumuz əsas şərt keyfiyyətdir və ən müasir standartlardır. Biz burada bunu görürük. Ona görə, bu limanın layihələndirilməsində, tikintisində iştirak etmiş bütün şirkətlərə, insanlara, həm xarici vətəndaşlara, Azərbaycan vətəndaşlarına minnətdarlığımı bildirirəm. Əminəm ki, limanın fəaliyyəti uğurlu olacaq. Bir daha sizi təbrik edirəm.\nNəqliyyat naziri Ziya MƏMMƏDOV çıxış edərək dedi:\nAzərbaycan Respublikasının nəqliyyat-yol kompleksinin inkişaf etdirilərək müasirləşdirilməsi və fəaliyyətinin təkmilləşdirilməsi məqsədilə Sizin, cənab Prezident, qəbul etdiyiniz qərarlar, bu sahəyə göstərdiyiniz yüksək diqqət sayəsində genişmiqyaslı işlər görülüb, ölkəmizdə dayanıqlı və rəqabətqabiliyyətli nəqliyyat sistemi formalaşdırılıb. Zati-alilərinizin ideyaları əsasında reallaşan regional əhəmiyyətli nəhəng infrastruktur layihələri ulu öndərimiz Heydər Əliyevin təşəbbüskarı olduğu tarixi İpək Yolunun bərpasına, beynəlxalq daşımaların asanlaşmasına, Avrasiya məkanında əlverişli coğrafi mövqeyə malik olan Azərbaycanın tranzit potensialının artırılmasına təminat yaradır.\nHəyata keçirilən genişmiqyaslı layihələrdən biri də imzaladığınız Sərəncama əsasən Ələt qəsəbəsində yeni inşa olunan Bakı Beynəlxalq Dəniz Ticarət Limanıdır.\nMöhtərəm cənab Prezident, ali diqqətinizə məruzə edirəm ki, yeni limanın tikintisinin birinci mərhələsi çərçivəsində inşa edilmiş bərə terminalı artıq istismara hazırdır.\nHollandiyanın “Royal Haskoning” şirkəti tərəfindən hazırlanmış limanın Baş planına və layihəyə əsasən, tikinti üçün 400 hektar ərazi ayrılmış və inşaat işləri liman ərazisinin quru və dəniz hissələrini əhatə edir.\nLimanın akvatoriyasında dibdərinləşdirmə işlərini Hollandiyanın “Van Oord” şirkəti həyata keçirib. Şirkət tərəfindən uzunluğu 7,5 kilometr, eni 160 metr, dərinliyi 7 metr və dönmə dairəsinin diametri 450 metr olan giriş kanalı inşa edilib. Bu, Xəzər dənizində üzən bütün növ gəmilərin limana təhlükəsiz və sərbəst yanalmasını təmin etmək imkanı verir.\nLiman ərazisinin quru hissəsinin tikintiyə hazırlanması və Bakı-Ələt magistral avtomobil yolu ilə liman kompleksini birləşdirən yol infrastrukturunun layihələndirilməsi və tikintisi, avadanlıqların təchizatı və quraşdırılması Azərbaycan şirkəti olan “EvrAsKon” tərəfindən aparılır.\nBirinci mərhələnin davamı olaraq inşa edilən quru yük terminalının və Ro-Ro körpüsünün 2016-cı ildə istismara verilməsi nəzərdə tutulur.\nBərə körpüsünün ümumi tikinti sahəsi 17 hektar ərazini əhatə edir. Burada, eyni zamanda, 2 bərəni qəbul edə bilən uzunluğu 175 metr, eni 12,5 metr olan əsas yanalma körpüsü inşa edilib. Dəniz səviyyəsindən 4,25 metr hündürlükdə tikilmiş körpü Xəzərdə suyun səviyyəsinin dəyişməsindən asılı olmayaraq, gəmilərin yanalmasına imkan yaradır.\nBərə körpüsünə xidmət edən, hər birinin uzunluğu 79 metr olan dəmir yolu-bərə birləşdirici 2 körpü və uzunluğu 89 metr olan 1 xidməti körpü inşa edilib.\nLimanın Baş Ələt stansiyasına bağlantısını təmin etmək üçün hər birinin uzunluğu 850 metr olan 5 dəmir yolu xəttindən ibarət çeşidləmə parkı, vaqonların bərələrə verilib-götürülməsi üçün hər birinin uzunluğu 450 metr olan 8 dəmir yolu xətti inşa edilib və yolların istismarı mərkəzi dispetçer idarəetmə sisteminə qoşulub. Çeşidləmə parkında əlavə olaraq daha 8 dəmir yolu xətti tikiləcəkdir. Eyni zamanda, Baş Ələt stansiyasında yenidənqurma işləri aparılıb.\nBundan əlavə, limanda müasir naviqasiya-rabitə sistemləri quraşdırılıb, 8 kilometr uzunluğunda avtomobil yolu, magistral yola çıxışı təmin edən uzunluğu 56, eni 28 metr olan tunel tipli yol qovşağı, 10 kilometr su, 5 kilometr kanalizasiya və 6 kilometr drenaj, 41 kilometr kommunikasiya, 103 kilometr elektrik xətləri tikilərək hazır vəziyyətə gətirilib. Ballast və çirkab sularının təmizlənməsi üçün limanda 600 kubmetr həcmli tənzimləyici qurğu tikilib.\nBuradakı böyük həcmli tikintiyə, əsasən yerli işçilər olmaqla 2000 nəfərlik heyət və 500-dən artıq müxtəlif texnika və avadanlıq cəlb edilib. Birinci mərhələ çərçivəsində burada 6 milyon kubmetr həcmində torpaq, 300 min kubmetr həcmində beton, 1874 ədəd dəmir-beton svay işləri yerinə yetirilib.\nBu mərhələdə, həmçinin Ro-Ro tipli gəmilər üçün 1 körpü və 4 körpüdən ibarət universal quru yük və konteyner terminalı inşa olunacaqdır. Həmçinin xidməti gəmilər üçün təmir bazasının, limanın inzibatı binasının, sərnişinlər üçün beynəlxalq giriş-çıxış zallarının, yük sahələri və anbarların, müasir avadanlıqlarla təchiz olunmuş sərhəd və gömrük xidməti məntəqələrinin, bütövlükdə müxtəlif təyinatlı 30 binanın tikintisi həyata keçiriləcək, kran, maşın və mexanizmlərin quraşdırılması təmin olunacaqdır.\nTerminal daxilində gömrük nəzarətinin təşkili və əməliyyatların aparılması məqsədilə beynəlxalq standartlara cavab verən yoxlama-təyinetmə avadanlıqlarının, müşahidə kameralarının və digər rabitə vasitələrinin quraşdırılması nəzərdə tutulur.\nQuru yük terminalının ümumi uzunluğu akvatoriya hissəsində 650 metr, baş hissədə divarın uzunluğu 260 metr, yükaşırma qabiliyyəti 3 milyon ton təşkil edir.\nBirinci mərhələdə limanın yükaşırma qabiliyyəti ildə 10 milyon ton yük və 50 min konteynerdən ibarət olacaqdır. İkinci mərhələdə limanın yük aşırma gücü 17 milyon ton yük və 150 min konteynerə, üçüncü mərhələnin yekununda isə 25 milyon ton yük və 1 milyon konteynerə çatdırılacaqdır.\nLayihənin önəmli hissələrindən biri də limanda logistika mərkəzinin yaradılmasıdır. İlkin mərhələdə 50 hektar ərazidə yerləşəcək mərkəzdə 80 min kvadratmetr xüsusi anbar və sahələr yaradılaraq, burada 100 min ədəd konteynerin saxlanılması və yük sahiblərinə müxtəlif növ xidmətlərin göstərilməsi təmin ediləcəkdir. Mərkəzin gələcək inkişafı üçün limanın ərazisində əlavə sahə nəzərdə tutulub.\nMöhtərəm cənab Prezident. Yeni Bakı Beynəlxalq Dəniz Ticarət Limanının tikintisi, Azərbaycan dəmir yollarının yenidən qurulması, ölkəmizin müasir magistral avtomobil yolları şəbəkəsinin yaradılması, yeni lokomotivlərin, vaqonların, bərə və gəmilərin alınması, gəmiqayırma zavodunun inşası, beynəlxalq hava limanlarının tikintisi, regionun ən böyük magistral Bakı – Tbilisi – Qars dəmir yolu xətti kimi layihələr, zati-aliləri, məhz Sizin uzaqgörən siyasətinizin və şəxsi iradənizin nəticəsi olaraq, Azərbaycanın nəqliyyat sistemini regionun nəhəng nəqliyyat mərkəzinə çevirir, ölkəmizin nəqliyyat təhlükəsizliyinin təmin edilməsində mühüm rol oynayır.\nBu cür müasir nəqliyyat infrastrukturu obyektlərinin yaradılması barədə qəbul etdiyiniz qərarlara, nəqliyyat sistemində çalışan insanların əməyinə verdiyiniz yüksək qiymətə görə Zati-alilərinizə dərin minnətdarlığımızı bildirirəm və Sizi əmin edirəm ki, Yeni Bakı Beynəlxalq Dəniz Ticarət Limanının növbəti mərhələlərinin tikintisi də məsuliyyətlə yerinə yetiriləcəkdir.\n“Van Oord Dredging and Marine Contractors BV” şirkətinin regional ofisinin rəhbəri Hans LUİJENBURQ çıxış edərək dedi:\nTəmsil etdiyim “Van Oord Dredging and Marine Contractors” şirkəti adından bildirmək istəyirəm ki, belə əlamətdar bir günə - Yeni Bakı Beynəlxalq Dəniz Ticarət Limanının bərə terminalının açılışına dəvət olunmağımız bizim üçün şərəfdir.\n“Van Oord” şirkəti Niderland Krallığının bir neçə onillik tarixə malik ailə biznesi şirkətidir.\nAzərbaycan Respublikası kimi, Niderlandın da böyük hissəsi dənizlə həmsərhəddir. Niderland əhalisinin yarısı dəniz səviyyəsindən aşağıda yaşayır.\nDigərləri kimi, holland xalqı da su ilə mübarizə aparmağın, eləcə də suyu özünün ən böyük fəaliyyət sahəsinə çevirməyin müxtəlif yollarını öyrənib. Limanın tikintisi hər bir ölkənin iqtisadi inkişafı üçün həyati əhəmiyyət daşıyır. Ticarət obyektləri, malların idxalı və ixracı yaxşı təşkil olunmazsa ölkənin tərəqqisi bir sıra məhdudiyyətlərlə qarşılaşacaq. Hollandiyada hər gün “Rotterdam” limanının cəmiyyətimizin həyatında necə önəmli rol oynamasının şahidi oluruq.\nAzərbaycan Respublikası bu limanın tikintisini həyata keçirməklə böyük uzaqgörənlik göstərib və digər Xəzəryanı ölkələr də hazırda bundan nümunə götürürlər.\nTezliklə Türkmənbaşı limanının genişləndirilməsi nəzərdə tutulur. Eyni işlər Aktau limanında da planlaşdırılır. Görüləsi bir çox işlər var və bütün bu işlər regionun inkişafı üçün böyük əhəmiyyət daşıyır. Şərq ilə Qərbi birləşdirən tarixi İpək yolu layihəsinin “İpək ticarət yolu” layihəsinə çevrilməsi işləri ənənələrə uyğun olaraq aparılır.\nFəxr edirik ki, belə bir layihənin həyata keçirilməsi üçün bizim şirkətimiz seçilib. 2011-ci ilin sentyabrında Ələtdə yanaşma kanalı və liman hövzəsinin dibdərinləşdirmə işlərini aparmağa “Van Oord” şirkəti layiq görülüb və müqavilə imzalanıb. Həmin ilin noyabrından başlayaraq işlər 17 ay - gecə və gündüz, gündə 24 saat və həftədə 7 gün olmaqla davam edib və layihə sifarişçi Nəqliyyat Nazirliyini tam razı salacaq tərzdə başa çatdırılıb.\nNiderlanddan gətirilən ixtisaslaşdırılmış avadanlığımızla dənizin dibindən ümumilikdə 8,8 milyon kubmetr torpaq qazılıb çıxarılıb. Hazırda limanda gəmilərin 7 metr dərinliyə kimi Xəzər dənizinə giriş-çıxışı mümkündür. Qazılan kanalın uzunluğu təxminən 7,5 kilometrə çatır.\nİstənilən layihə həlli çətin olan bir sıra şərtlərlə üzləşir. “Van Oord” şirkəti bütün dünya üzrə fəaliyyət göstərir və dənizdə iş şəraiti ilə yaxından tanışdır. Layihənin icrası zamanı Azərbaycan barədə tamamilə yeni bir şey öyrəndik - Bakı küləklər şəhəridir. Bakının küləyi həqiqətən də güclüdür və kəskindir. Güclü külək gəmi heyətinin öhdəsindən gəlməli olduğu ən mürəkkəb şərtlərdən biridir. Beləliklə, bu ölkəni fərqləndirən amillərdən biri ilə tanış olduq.\nAzərbaycanın yerli ictimaiyyətinin, şəxsi heyətinin və işçilərinin dəstəyi olmadan bu layihəni heç vaxt tamamlaya bilməzdik. Layihə komandasında Azərbaycandan və Niderlanddan olan işçilər çiyin-çiyinə çalışıblar. Fürsətdən istifadə edərək, bu layihənin müvəffəqiyyətlə başa çatmasında əməyi olan bütün işçilərə minnətdarlığımı bildirmək istəyirəm.\nBu, bizim Azərbaycanda həyata keçirdiyimiz ilk layihə idi və xoşbəxtlikdən sonuncu olmadı. Daha sonra “Van Oord” şirkəti “Crescent” otelinin tikintisi layihəsi çərçivəsində dibdərinləşdirmə işlərinin və Bakı gəmiqayırma zavodu üçün dibdərinləşdirmə işlərinin aparılmasında iştirak edib. Məqsədimiz gələcəkdə yerli hökumət orqanları ilə birgə əməkdaşlıq və tərəfdaşlıq şəraitində tərəflərin qarşılıqlı mənafeyi üçün fəaliyyətimizi və digər tikinti işlərinin həcmini genişləndirməkdən, bu sahədə biliklərimizi bölüşməkdən ibarətdir.\nDünyanın bir çox ölkələrində yaşamış bir insan olaraq deyə bilərəm ki, Azərbaycanda yaşamaq və işləmək çox gözəl təcrübədir. İnsanların qonaqpərvərliyi və nəzakəti, müsbət düşüncə tərzi, gözəl landşaftı və dərin köklərə malik mədəniyyəti Azərbaycanı yaşamaq üçün çox cazibədar bir məkana çevirir. Ümid edirəm ki, Bakıda daha uzun illər keçirəcəyik və ölkənizin müasirləşdirilməsinə töhfəmizi verəcəyik.\nBir daha şirkətimiz adından cənab Prezident İlham Əliyevə, Azərbaycan xalqına, nəqliyyat nazirinə və nazirliyin əməkdaşlarına Yeni Bakı Beynəlxalq Dəniz Ticarət Limanının tikintisi layihəsinin həyata keçirilməsində “Van Oord” şirkətinin iştirakına göstərdikləri dəstək və inama görə minnətdarlığımı bildirirəm.\nMən cənab Prezidentə və Azərbaycan xalqına yeni liman kompleksində terminalın açılışı münasibətilə təbriklərimi çatdırıram.\nLimanın gələcək istifadəçilərinə bu kompleksi Azərbaycan iqtisadiyyatının böyük uğuruna çevirməkdə müvəffəqiyyətlər arzu edirəm.\nDaha sonra Prezident İlham Əliyev bərə terminalını işə saldı.\nPrezident İlham Əliyev yük vaqonlarının “Bərdə” və “Azərbaycan” gəmi-bərələrinə yüklənərək terminaldan yola salınması prosesinə baxdı.\nDövlətimizin başçısı bu mühüm layihəni reallaşdıranlara bir daha uğurlar arzuladı.


1 826 Просмотров 186 тыс.\nAzərbaycanlı iş adamı, “Palmali” şirkətlər qrupunun rəhbəri Mübariz Mənsimov həbsdən buraxıldı. Martın 5-də İstanbul Ağır Cəza Məhkəməsində bu barədə qərar çıxarılıb.\nMəhkəmə Mübariz Mənsimovun barəsində həbs qətimkan tədbirinin dəyişdirilməsi barədə prokurorluğun təqdimatını təmin edərək, iş adamının ev dustaqlığına buraxılmasına qərar verib.\nBu, məhkəmənin hökmü deyil. Hökm çıxarılana qədər o, ev dustaqlığında olacaq.\nProkurorluğun təqdimatında göstərilib ki, məhkəmə prosesinin gəldiyi mərhələni, verilən ittiham üzrə nəzərdə tutulan cəzanı, həbsdə olduğu müddəti, bundan əvvəl cinayətə görə şübhəli və ya təqsirləndirilən şəxs olmamasını nəzərə alaraq, onun barəsində həbs qətimkan tədbirinin dəyişdirilməsi məqsədəuyğun hesab edilir. Fətullah Gülən və onun təşkilatı ilə əlaqədə ittiham olunan Mübariz Mənsimov məhkəmədə ifadəsində ittihamların yalan olduğunu bildirmişdi: “Mən heç vaxt FETÖ-çü (Fətullah Gülən Terror Örgütü) olmadım, deyiləm, ola da bilmərəm. Həbsdən buraxılmağımı istəyirəm. Mən heç zaman dövlətin iradəsinə zidd addım atmamışam. Tam əksinə, bütün şirkətlərimi Türkiyəyə gətirmişəm. Mənim 10 aydır həbsdə saxlanmağım şirkətimi müflis olmaq həddinə çatdırıb. O gəmilərdə qalan gəmiçilərin nə günahı var? Onlar maaş ala bilmir, ailələri pis vəziyyətdədir. Orada işləyən azərbaycanlılar və türklərdir. “Palmali”nin iflasa uğraması türk markasının yox olması deməkdir. Mənim şirkətim dünyada 5-ci sırada dayanırdı. Bu bir türk markası idi. Mən bir an öncə işimin başına keçməliyəm, cənab hakim! Mənə heç kim FETÖ damğası vura bilməz. Mənim onlara necə nifrət ediyimi hamı bilirdi. Mən onlara heç zaman xidmət etməmişəm, etmərəm də! Elə olsaydı, bu günə qədər o təşkilata hansısa, məktəb, xəstəxana hədiyyə edərdim. Amma mən bunların hamısını tikdirib dövlətə təslim etmişəm”.\nGöz yaşlariyla izlədim\nMübariz wükür azad oldu\nAzərbaycanlılar bu məqamda burda öz sevgiləri ilə tarix yazırlar.Eşq olsun haqsevər vətənpərvərlərə!\nАллах гапысыны ачыг едсин Илхам Алиев гардашды\nAllah hakdir satın adamlar her zaman olyb esli necabeti olmajan onlara kuce itleri kimi butun ellerden ekmek jijenlerdir onlar sonları da cox nis gyrtarir\nHacı şakiri ciblərində gezdirenlərrrrrr\nallaha cox.shukurler olsun amin\nAllah birde düşürmesin. İlk ve son olsun. Ne mutlu sene Mubariz Mevsumov ki bu geder millet yanındadır.bunu her insan bacara bilmez anca üreyi vicdanlı insanlarda olur. Sizinde gözünüz aydın olsun. İlk defa sevincimden ağladım.\nNolub eyy kim di eyy bu adam gətirsin mənədə pul versinda tərifləyin🤔🙄\nIndi mubariz sende Allah yolunda nahaq yere zindanda yatanlarin yanında olacaqsan ?\nMubarizide Allah qurtarmasaydi hec kim bu işin daliyca dusmezdi\nHec hicab üstünde zindanda olanları Allahdan başka hec bir insan onlar ūcūn bele mubarize aqarmadilar\nAllahım bütün haksizliqa ugriyanlarin yar ve yardımcısı olub oliceyde Allah hicab üstünde zindanda olanlarada daima başı üstünde olsun amiiiiiiiiin\nBütün xeyirxah insanlardan Allah razı olsun\nGözün aydın Azərbaycan ❤🇦🇿\nMUBARİZ SEVENLER SİZİ TEBRİK EDİREM.GÖZUNUZ AYDIN OLSUN. ALLAH QORUSUN. AMİN.\nимущество, бизнес будет возвращено?\nŞükür Allaha 🤲🕋🤲\nMübarizin bacıları gözünüz aydın olsun Mübariz hamımızın qardaşıdır Bir ildir onun üçün dua edirik Min şükür Allaha\nXEYIRLI OLSUN, HER ZAMAN EVINDE, ALLAH QORUSUN\nAzerbaycan xalqi, milletimiz hec bir hallda bu insanin yaninda olmayacaqdir. Qanundan kenar emelleri ile gundeme gelen birisi, hec bir zaman Azerbaycanin qehreman oglu ola bilmezdir\nUmumiyyetle Qardash Turkiyede kimse bosh boshuna saxlanilmir, hebs olunmur. Mubariz Mensimovda buna aiddir. Mensimov, qanunlara qarshi gelmishdir\nTurkiyede qanunsuzluqlarnan meshgul olan insan olmushdur Mubariz Mensimov. Bu adam terror qruplashmalari ile, yuksek shekilde elaqesi var idi\nMubariz Mensimov Azerbaycan ucun boyuk bir qaralama yaxan insandir. Bu insanin terefinde olmaq, hec bir hallda duzgun deildir. Bu insan konkret emellerine gorem saxlanilmishdir\nMubariz Mensimovun yuksek shekilde cezalandirilmaqda devam elemekdedir.Turkiyede qanunsuz addimlar ile gundeme gelmishdir bu insan\nheç pasinyanin yeridi sit sit diyir orda noldu pasinyan yox bir ov iti .Camaat ne hayda bu ne hayda Çox sukur qovusdurana hemise azadligda\nMensimovun hebsinde gunahkar olan Azerbaycan deyil,gunahkar olan Mensimovun ozudu.ISHID terrorcularindan neft ve qaz alib,Avropanin muxtelif olkelerine satirdi ve qarshiliqinda terrorculari silahlandirirdilar.\nMensimovun haqqinda bir cox onun haqqinda tesdiq edici deliller toplanib.Gunahkar olan birini mudafiye ederek hec bir netice elde ede bilmiyeceksiz,cun ki Mensimovun sheriki bele onun ne ishlernen meshxul olduqunu aciqliyib.\nMensimovun gunahkar olduqunu her kes bilir,bir coxlari realliqnan barishmaq istemir,amma realliq odur ki Mensimov terrorculari destekliyirdi,ermenilernen ish birliyi gorurdu .\nMensimovun hebsini siyasileshdire bilmiyessiz.Mensimov kobud qayda pozuntularina el atirdi,defelernen kobud shekilde qaydalar pozurdu ve neticede hebs olundu.Onun hebsinde tek gunahkar ozudu,cun ki temiz,qanunlar cercivesinde ish gormek evezi,qanunlari pozaraq ish gorurdu.\nHec bir kes bosh boshuna saxlanilmir hebs olunmur. Bu qanun olkemizde oldugu kimi, qardash Turkiyedede kecerlidir\nAzerbaycanda kimse bu insanin terefin deildir. Olkemizin bele dirnaqarasi xeyirxahlara qarshi boyuk nifreti vardir\nMubariz Mensimovun qanunsuzluqlari goz qabaginda oldugu bir zamanda, bunu hec bir kes inkar eleye bilmezdir. Azerbaycan xalqi hec bir zaman bu insanin yaninda olmayacaqdir\nMensimovun hebsinde heckesin gunahi yoxdu,tek ozunun gunahi var.Mensimov bir cox qayda pozuntusu edirdi ve cirkin ishlernen meshxul olurdu.Her bir cirkin ishin ustu acilaraq qanun qarshisinda cezalandi.\nBir cox partiyalar hal hazirda Mensimovun hebsini siyasileshdirmeye calishacaq,amma bu realliq deyil.Realliq odur ki Mensimov kobud qayda pozurdu ve bir cox olkelerde axtarishdadi,maliyye firildagciliqi ile meshxul olduquna gore.\nAzerbaycanin hec bir gunahi yoxdu Mensimovun hebsinde.FETO terrorcu teshkilatini maliyeleshdiren Mensimov qanun qarshisinda cezalandi ve hal hazirda ev dustagligi verilib ona.\nAzerbaycanin hec bir gunahi yoxdu Mensimovun hebsinde.Eksine Mensimov gunahkardi ve pozduqu maddelere uygun olaraq azadliqdan mehrum qalmishdi ve bu yaxinlarda ev dustagligi verildi.\nAzerbaycanin gunahi yoxdu Mensimovun hebsinde.Onun hebsi faktlara esasendi,kifayet qeder subut eden deliller var,hansilara gorsediller Mensimovun gunahkar olduqunu.\nTurkiye mehkemesi her zaman edaletli qerar verib.Mensimov hele 5 il muddetinde azadliqdan mehrum edilib\nmensimovun cinayetlerine haqq qazandirmaq olmaz.o oz sehvleri ucbatindan hebs olundu\nDunyaca mewhur iw adami Mubariz Mensimovun Turkiyenin en boyuk duwmenlerinden olan Feto-terror tewkilatina qesden yardim etmesi Mehkemede subuta ywtirilmiwdir ve Mensimov bu emelini tesdiqlemiwdir.\nZaur Allahverdi oglu\nMubariz Mensimovla bagli meseleni siyasilesdirmeye ehtiyac yoxdurr. Onun hebsine sebeb etdiyi cinayetlerdir.\nMubariz Mensimovun Palmali wirketinde ermeninin iwdmeyiceyini desede bu adam hebs edildikden sonra hemin wirketde iw ortaqlarindan birinin ermeni oldugu ifwa edilmiwdir ve bu insanin yalan daniwdigi ve yalanalrla ozunu gundemde saxlamaga caliwdigi belli olmuwdur.\nMubariz Mensimovun dırnaqarası xeyriyyeci olması, onun FETO-cu olma reallıgını deyismir, bu insanın xeyriyyeciliyi de qaranlıqdır, uzde 1-2 xeyriyye emeli eden Mensimov, bu meqsedle boyuk bir maliyye meblegini vergiden yayındırırmısh.\nMubariz Mensimovun fealiyyetinde olan qaranliq meqamlar ortaya chixarilmishdi ve onun FETO terror teshkilatinin rehberi olan shexsin qardashi oglu ile elaqede oldugu mueyyen olmushdu.\nMubariz Mensimovun FETO elaqeleri artıq hech kime sirr deyil, istintaq onun evinde ve ofisinde xususi incelikle arasdırma aparıb, ve bu barede materiallar elde edib.\nMensimov ola biler ki,ev hebsine buraxilib ancaq bu onun ermeni ile ishlemesine haqq qazandirmir.PalSud ofisi de mehz borclarina gore baglanib.\nMubariz Mensimovun o dunyaca meshur shirketi ancaq terrorculara xidmet edib, onun tankerleri İSİD-in neftini dasıyıb.\nİstintaqin gedisati ve mehkemenin qerari tam subut edir ki, Mubariz Mensimov heqiqeten de gunahkardir.\nMubariz Mensmovun sahibi oldugu shirketdeki ortagi ermenidir.Hemin shexsin oglu mehz Mubariz Mensimovla ortaq olduqlarina dair achiqlamalar verib.Halbuki Mubariz Mensimov bir ermeni ile emekdashliq etmeyi ciddi shekilde tenqid etmishdi.\nMubariz Mensimovun hebsi ile bagli Azerbaycani gunahlandiran wexsler sosial mediada dezinformasiya yaymaqla mewquldur ki,onlar ozleride cox yaxwi bilirler ki,Mensimov oz cinayet emeline gore hebs edilib.\nTerror teskilatı ile bir yatıb bir qalxan Mensimov, neinki Azerbaycan xalqının butun dunyanın gozunu boyamaga calısıb, onun terrora olan maragı, her kecen gun daha da artırdı.\nMubariz Mensimovun kulli miqdarda borcu movcuddur.Hansi ki bu borc mehz muxtelif olkeleridir.Buna gore de onun baresinde bir chox olkede mehkeme qerari movcuddur.Sozugeden shexsin shirketi olan Palmali shirketi de mehz vergi cinayetine gore teqsirlendirilir.\nMensimovun artıq ich uzunu gorduk, onun eslinde ish adamı yox, terrorcuların sevimlisi olmasını, terrorcuların cirkin emellerini heyata kecirmek uchun onlara maliyye desteyi etmesinin şahidi olduq.\nMensimovun toretmish oldugu emeller mehz qanunvericiliye zidd idi.FETO terror teshkilati ile emekdashliq eden Mensimov,5 il erzinde e dustagi olacaq.Onun bu teshkilatla elaqede olduguna dair bir sira subutlar movcuddur.\nMubariz Mensimov mehkemede heqiqetden qacha bilmedi, Mehkemeye tek-tek teqdim edilen istintaq materialları, bu adamın FETO-cular ile harda gorusduklerini ne yeyib, ne ichdiklerini butov sekilde subuta yetirilib.\nMubariz Mensimov ev dustagi olmaq sherti ile buraxilib.Bunun sebebi ise onun toremish oldugu emellerdir.Hansi ki hemin emeller qanuna zidd olan emellerdir ve cezasiz qala bilmezdi.\nMehkeme Mensimovun sadece hebsini ev hebsi ile evezleyib, o helede qatı cinayetkardı, ve FETO ile elaqeleri tam sekilde askara cıxarılıb.\nradikalcilar Mensimovub da hebsinden behane dib dansir.elbetldeki MEnsimovun gunahi ele tez bagislana bilmez.qanun her kes ucun eynidi\nMubariz Mensimova qarsı ireli surulen ittihamlarda esaslı ve delillidi, bu sebeblede onun hepsi tam olaraq qanuna uygundur\nMubariz Mensimovun hebsini vacib eden yueteri qeder delil ve goruntu var, onun hebsinin hech bir halda Azerbaycanla elaqesi yoxdur.\nMensimovun hebsi Turkiyenin daxili isi idi, bele ki Mensimov dunyaca meshur olan Terror teskilatı ile ish birliyi icerisinde idi, ve Turkiye FETO meselesinde hessasdır, onun hebsi de sırf qanunlar chercivesindedir.\nÇOX ŞÜKÜR SEVİNCİMDƏN AĞLADIM,SANKİ YAXIN ƏZİZİM AZADLIĞA ÇIXDI🙏MÜBARİZ BƏY VAR OL MƏRD VƏTƏNPƏRVƏR İNSAN👍✊👏❤\nMensimov ISID neftini de dasiyib.feto terrorcularina maddi menevi destek olaraq onlara serait yaradib.Mensimovun terrorla guclu elaqesinin olmasi onun hebsine birbasha sherait yaratdi\nMubarizin hebs edilmesi oz xetalari ucbatindan olmusdur.Ona qarsi serleme ve bohtandan sohbet gede bilmez.\nMubariz konkret cinayet emeline gore hebs edilmisdir.Yeni etdikleri ile eslinde bu insanin hebs edilmesi qanunauygun hereketdi.\nOz etrafi bele Mensimovun Feto ile elagelerini tesdiq edir.Turkiye qanunlarini pozan bu shexs ise mueyyen olunmus shekilde cezalanib\nTurkiyenin humanist addimidir ki,bu sexs ev dustaqligina buraxilmisdir.Yeni bu tam sekilde Mubarizin helede etdiklerinin quvvede oldugundan xeber verir.\nTeessufler olsun ki, terror qruplashmalari ile ish birliyi kimi chirkin damgani oz uzerine yapishdirdi. En yaxin dostlari onun bu qanunsuz fealiyyetle mesgul oldugunu tesdiqlediler mehkemede.\nElbetdeki bu sherti buraxilmadi.yeni insan haqqlarina bu cur hormetsiz yanasan bir ish adaminin tez buraxilmasi mumkunsuzdu.Mensimov butun turk dunyasina qarshi hormetsizlik etdi.agli bashina geler yeqin ki.\nIsidin neft dasimalarini heyata kecirmekle terrora destek olmasi Mubarizin insani keyfiyyetlerinin olmadigi qenaetine getirir.\nMensimovun bir cox olkelere kulli miqdarda borcuvar.Ona gorede bir cox olkelerde ona qarsi mehkemeler qurulub\nMubarizin helede Socara olan borcu 240 milyon dollardir.Bu insanin sehvleri oz basina bela acir.\nMensimovun hebsini Azerbaycan dovleti ile elaqelendirmek dovletimize qarshi aparilan qarayaxma kampaniyasidir. Mubariz Mensimov barede bir yox, bir neche olkelerin mehkemelerinde ittiham qaldirilib. Vergi ve maliyye firildaqchiliqlarin, terrorchu teshkilatlarla elaqelerine gore bu adam hesb olunub. Hazirdada onun azadligi shertidir ve ev dustaqligina buraxilib.\nXeyriyyecilik adi altinda qanunsuzlugla mesgul olan Mubariz Mensimovun ev hebsine buraxilamasi onun gunahsiz oldguunu subut etmir\nMubarizin butun ortaq oldugu sirketlere borcu vardir.Bu hemin insanin yalanci ve firildaq olmadigindan ireli gelir.\nMubarizin Iside ve Fetoya verdiyi destek ile nece bir insan oldugu subuta yetirilmisdir.Bu sozun bitdiyi yerdir.\nMensimovun qanunsuzluglari ile bagli delilller var.Bu shexs Turkiye qanunlarini pozub ve buna gorede cezalanib\nDuzdur cezasinin neyinse hesabina ev dustaqligi ile evezlenmesi onu gunahdan azad etmir. Yayilan senedler, muqavileler, ermeni ortaqlari ile ish birliyi kimi faktlar faktliginda qalir.\nMubarize destek olanlar onun bezi sehvlerini gizlederek bu addimlari atirlar.Halbuki onu deyim ki,bu insanin etdikleri her zaman xatirlanacaq ve pislikleri ozune zerbe kimi deyerlendirelecekdir.\nMubariz Mensimovun ermenilerle hech bir elaqesi ola bilmez deyenler, Mensimovun ermeni ish adami Levon Termenjanla Amerikada Palmali shirketinin filialini achmasina ne deyecekler?! Bu adam barede yaradilan "xeyriyyechi" goruntusude realligi eks etdirmir. Hech oz gemichilerinin maashlarini bele vermeyib, pullarini kesib.\nMubariz Mensimovun terrora destek vermesidir ki,onu hebs etmisdiler.Her kes etdiyine gore cezalandirilir.\nMensimov oz fiirilqdaqlarini ve qara biznesini gizletmekden otru reklamlara milyonlarla pul xercleyib. Onu taniyanlar yaxsi bilirler ki, O xeyriyyeden uzaq birisidir.\nradikal duserge yene de meseleni siyasilesdirib Mensimovun gunahsiz oldugunu gostermeye calisir.bu artiq her kese melumdur ki,Mensimov terrora destek oldugu ucun hebs olundu\nMubariz Mensimov FETo qruplashmalari ile ish birliyi apardigi barede subutlar var. Apaprilmish axtarish emeliyyatlari zamani Mubariz Mensimovun hebsi tam olaraq subuta yetirilmishdi.\nPalmali Shirketler Qrupuun ishcileri her zaman eziyyet chekib maashlarindan gileylenibler. Onlar maashlarina gore neche defe etiraz edibler. Butun bunlar Mensimovun firildaqlarini uze chixarir.\nYaxşı olardi ki, xeyriyye perdesi arxasinda terror qruplashmalarina bulashmazdi. O bir kenara qalsin, qonshu Turkiyede , Rusiyada ve bir neche avropa olkesinde vergiden yayinmalar, maliyye firildaqlari ile ish adami imicine cox boyuk zerbe vurdu.\nAzərbaycanın qeyrətli oğlu 🇦🇿🇦🇿🇦🇿🇦🇿❤❤❤❤Çox şükür haqq ədalət yerini tapdı! Azadlıq👏👏👏👏\nMubarizin hebsine konkret cinayet emeli sebebdir. O her hansi kenar sebeblere gore hebs edilmeyib.\nOnun xeyriyyeciliyi haqqinda seslendirilen fikirler sadece Mubarizin reklamina xidmet etmishdir. Mensimov milyonlar xercleyerek ozunu reklam edib.\nBezileri Mubarizin tutulmasindan oz meqsedleri ucun istifade etmeye calsiir. Bu da duzgun qarsilanmir. Onlar dovletin boynuna atmaq isteyirler bu meseleni\nMubarizin hebsine gore Azerbaycani gunahlandirmaq qetiyyen dogru deyil. Cunki Mubariz Turkiye vetendasidir ve oradaki qanunlara gore de hebs olunub.\nAzerbaycan dovletinin Mubariz Mensimovun hebsi ile hech bir elaqesi yoxdur. Mubariz Mensimov Turkiyede hebs olunub ve onun qanunpozuntulari barede bir sira faktlar var. Mehkeme icraati prosesinde ishlediyi cinayet emelleri subuta yetirilib.\nMubariz azadliga cimayib hele. Ona 5 il verilib ve cezasini ev seraitinde kecirecekdir. Butun ittihamlar ozunu dogruldub\nOna qarsi ireli surulmus iddaalar oz eksini realliqda tapmisdir ve dovleti bele seyelere gore gunahkar cixartmaga calismayin\nMensimov oz cinayetlerine haqq qazandirmaq istesede onda hecne alinmadi. Cunku Mensimovun hebsi zamani bezi faktlar ve subutlar uze cixmishdi. Bu da onun hebs olunmasina sebeb olmushdu.\nMensimov Feto qruplasmaasi ile elagelerinin olmasi ortaya cixib.Onun bu qanunsuzluglarina ise Turkiye qanunvericiliye esasen qiymet verilib\nMensimov sadece maraqlarina gore hereket edib. Bu gun onun xeyriyye emelleri eslinde vergiden yayinmaqdan otru olub hemde bunla ozunu reklam edib.\nMübariz Mənsimov evinin qarşısında belə qarşılandı\nMübariz Mənsimov azad edildi. Rövnəq Abdullayev uduzdu


19:08 4 Dekabr 2015\nDekabrın 6-da saat 11.00-dan 13.00-dək 2 saylı uşaq evinin sakinləri üçün möhtəşəm gün təşkil olunacaq. Trend-in məlumatına görə, onları DJ AX-ın, aparıcı könüllülər Səbinə və Turalın, animator kuklaların, şou-men Kamran Razmovarın, sehrbaz Anarın, Uşaq musiqi kollektivinin,”Jam SS” rəqs məktəbindən Nərminə Əsədovanın “Baby class” və “Junior class” qruplarının iştirakı ilə maraqlı şou - proqram gözləyir. Uşaqlar karuseldə əylənəcəklər və Aynur xanım tərəfindən onlara feys-art ediləcək. Daha sonra onları “Nargis Fund” tərəfindən təşkil olunmuş nahar gözləyir.\nSaat 18.00-19.00-dək yarmarkamızın “Qanun” Nəşriyyat Evində Azərbaycanın xalq şairi Sabir Rüstəmxanlının imza günü keçiriləcək.\nƏnənəyə uyğun olaraq, “Nargis Fund”-un təşkilatçılığı və “Amapola Exclusive Events”-in baş sponsorluğu ilə keçirilən xeyriyyə yarmarkasından əldə olunan vəsait müalicəyə və əməliyyata ehtiyacı olan uşaqlara sərf olunacaq.\nNargis Funddan möhtəşəm gün


14:05 08.06.2021 Sağlamlıq\nAzərbaycanda əlilliyin müəyyənləşdirilməsi meyarları dəyişir.\nAPA-nın məlumatına görə, Milli Məclisin bu gün keçirilən iclasında birinci oxunuşda müzakirəyə çıxarılan “Əlilliyi olan şəxslərin hüquqları haqqında” Azərbaycan Respublikasının Qanununda dəyişiklik edilməsi barədə” qanun layihəsinə təklif olunan dəyişikliyə əsasən, “I dərəcə əlilliyi olan şəxslər” anlayışı “orqanizmin funksiyalarının 81-100 faiz itirilməsinə görə əlilliyi müəyyən edilmiş şəxslər”, “II dərəcə əlilliyi olan şəxslər” anlayışı “orqanizmin funksiyalarının 61-80 faiz itirilməsinə görə əlilliyi müəyyən edilmiş şəxslər”, “III dərəcə əlilliyi olan şəxslər” anlayışı “orqanizmin funksiyalarının 31-60 faiz itirilməsinə görə əlilliyi müəyyən edilmiş şəxslər” anlayışı ilə əvəzlənir.\nƏlilliyin müəyyən edilməsi qaydası da dəyişir.\nYeni layihəyə əsasən isə şəxsin orqanizminin funksiyalarının itirilməsi faizi, səbəbi və müddəti müvafiq icra hakimiyyəti orqanı tərəfindən onun əlilliyinin qiymətləndirilməsi keçirildikdən sonra qəbul edilmiş qərar əsasında müəyyən edilir. Əlilliyinin qiymətləndirilməsi qaydasını müvafiq icra hakimiyyəti orqanının müəyyən etdiyi orqan (qurum) müəyyən edəcək.\nQeyd edək ki, qanun üçüncü oxunuşda qəbul ediləcəyi təqdirdə, 2022-ci il yanvarın 1-dən qüvvəyə minməsi nəzərdə tutulub.\nƏlavə edək ki, əlilliyin müəyyənləşdirilməsinin yeni meyarları ilə bağlı 60-dək qanuna da dəyişiklik edilir.


Alman mediasından Əfqanıstana... Qarabağ xatırlatması\n18 avqust, 2021 [17:20]\n“Əfqanıstan Avrasiya regionunda hökm etmək üçün böyük dövlətlərin mübarizəsində strateji əhəmiyyət kəsb edir” - deyə Berliner Zeitug yazır. Nəşrin şərhçisi Mixael Mayer, “Rusiya, Çin, Türkiyə: Əfqanıstanda kim qalib gələcək?” başlıqlı məqaləsində ötən bazar günü “Taliban” hərəkatının ölkədə hakimiyyəti ələ keçirməsindən və “xarici donorların qulluğunda dayanmış” hökumətin “rüsvayçı sonu gəldi”.\nBizimyol.info məlumat verir ki, Alman nəşri dərc etdiyi məqalədə bu hakimiyyət dəyişikliyini “Əfqanıstan üçün yeni başlanğıc” adlandırıb. Mixael Bayer yazır ki, bölgədə ABŞ, Qərb, Rusiya, Çin, Türkiyə rəqabətə qoşularaq, bu ölkədə öz maraqlarını təmin etməyə çalışırlar. Müəllif, Rusiya və Çin rəhbərliklərinin “Taliban”la kontaktlarında ziddiyyət axtararaq yazır ki, Moskva bu hərəkatı terror təşkilatı kimi tanıyıb və Rusiya Federasiyasında qadağan edib. Çin Kommunist Partiyası da həmişə radikal islamçı ideologiyalara, hərəkatlara qarşı əks mövqe sərgiləyib. Bunu Pekinin dinc uyğurlara qarşı, sadəcə müsəlman olduqlarına görə apardığı repressiv siyasət də sübut edir. Ancaq buna baxmayaraq, hər iki Avrasiya nəhəngi “Taliban”ın bu ölkələrin maraqlarına zidd addımlar atacağından narahatdırlar. Həm Rusiya, həm də Çin rəsmiləri hələ “Taliban” bütün ölkədə nəzarəti ələ keçirənə qədər, Lavrovun dediyi kimi “işgüzar kontakt” qurmağa tələsdilər. Türkiyə də bu rəqabətdə geri durmadı; Prezident Ərdoğan “Taliban” liderləri ilə görüşə biləcəyini belə istisna etmədi. Türkiyənin Əfqanıstanda şansını artıran faktorlar sırasında, “Taliban”a Pakistanın və Qətərin təsirinin böyük olması da var. “Taliban” məlum olduğu kimi, Pakistan İslam Respublikasındakı bazalarda formalaşıb. Pakistan liderləri Türkiyə rəsmilərinin “Taliban”la kontakt qurmasına kömək edəcəyini də demişdi. Bu bəyanatın ardınca “Taliban”ın sözçüsü Türkiyəni qardaş ölkə və müsəlman xalq adlandırdı və Ankara ilə münasibətlər quracaqlarını dedi.\nBerliner Zeitung-dakı məqaləsində Mayer Rod-Aylenddəki ABŞ Hərbi-Dəniz Kollecindən ekspert Süzanna Levi-Sançesin fikirlərinə yer ayırıb. Əfqanıstana dair çoxillik araşdırmalar aparmış və bir neçə kitab yazmış Levi-Sançes Türkiyənin Əfqanıstandakı roluna toxunaraq yazır: “NATO-nun uğursuzluğunu Türkiyə öz maraqlarının uğuruna çevirməyə çalışır”. Onun yazdığına görə, Türk diplomatları yaxın zamanda Əfqanıstanda yeni hökumətlə danışıqlara başlamaq istəyirlər.\n“Türkiyə Prezidenti Ərdoğan özünü bütün dünya müsəlmanlarının himayəçisi sayır” - deyə məqalədə deyilir.\nMüəllif Türkiyənin Qarabağ müharibəsində Azərbaycana dəstəyini misal gətirərək Türk Silahlı Qüvvələrinin Əfqanıstanda da möhkəmlənəcəyinə eyham vurur. Məqalədə yazılır ki, “Türkiyənin yaxşı təchiz olunmuş ordusu Qarabağda ermənilərin ağır məğlubiyyətə uğradılmasına öz silahlı insansız hava aparatları ilə dəstək verib.\nBununla yanaşı, Alman nəşri “Taliban” Əfqanıstanının İran, Mərkəzi Asiya, eləcə də. Rusiya və Çin üçün təhlükə saçdığını da yazır. Burada hakimiyyət dəyişikliyindən sonra cihadçı qrupların və radikal islamçıların bütün dünyadan Əfqanıstana gələrək yerləşəcəyini iddia edən Mayer, “Taliban”ın hakimiyyətdə möhkəmləndikdən sonra Əfqanıstan sərhədindən çıxaraq genişlənməyə çalışağı ehtimalını irəli sürür.


Azərbaycan-Türkiyə iqtisadi əməkdaşlığı müzakirə olunub | Report.az\nAzərbaycan-Türkiyə iqtisadi əməkdaşlığı müzakirə olunub İqtisadi İslahatların Təhlili və Kommunikasiya Mərkəzinin (İİTKM) icraçı direktoru Vüsal Qasımlı Türkiyənin Azərbaycandakı səfiri Cahit Bağcı ilə görüşüb.\n6 Oktyabr , 2021 09:44\nİqtisadi İslahatların Təhlili və Kommunikasiya Mərkəzinin (İİTKM) icraçı direktoru Vüsal Qasımlı Türkiyənin Azərbaycandakı səfiri Cahit Bağçı ilə görüşüb.\n"Report" bu barədə İİTKM-ə istinadən xəbər verir.\nMəlumata görə, V.Qasımlı səfiri yeni vəzifəyə təyin olunması münasibətilə təbrik edib, Azərbaycandakı fəaliyyətinin iki qardaş ölkə arasında ikitərəfli əlaqələri daha da genişləndirəcəyinə əminliyini bildirib. O, 44 günlük Vətən müharibəsi zamanı Azərbaycana göstərdiyi misilsiz dəstəyə görə qardaş Türkiyə dövlətinə və xalqına minnətdarlığını ifadə edib. Görüşdə Strateji Yol Xəritələrinin həyata keçirilməsi, yeni sosial-iqtisadi inkişaf strategiyası, işğaldan azad edilmiş ərazilərin 2021-2025-ci illər üzrə bərpası və dayanıqlı inkişafı Dövlət Proqramının və Rəqəmsal Transformasiya Konsepsiyasının hazırlanması, eləcə də dövlət proqramlarının monitorinqi və qiymətləndirilməsi sahəsində İİTKM-in fəaliyyəti barədə məlumat verilib.\nV.Qasımlı beynəlxalq reytinqlərdə Azərbaycanın mövqeyinin yaxşılaşdırılması, İİTKM-in layihələri olan Azexport.az, EnterpriseAzerbaijan.com, Rəqəmsal Ticarət Qovşağı, Azranking.az və Bir Pəncərə İxraca Dəstək Mərkəzi barədə məlumat verib, türk dünyasının iqtisadi-ticari və nəqliyyat-logistika sahəsində əməkdaşlığı məsələləri müzakirə olunub.\nC.Bağcı iki qardaş ölkə arasında strateji əməkdaşlığın yüksələn xətlə inkişaf etdiyini və hər iki ölkə arasında əlaqələrin daha da sürətləndirilməsində yeni imzalanan Şuşa və Bakı Bəyannamələrinin əhəmiyyətini vurğulayıb. Azərbaycanda "ASAN Xidmət" və "DOST" mərkəzləri kimi sosial innovasiyaları yüksək qiymətləndirən səfir sahibkarlığın inkişafına dəstək sahəsində göstərilən xidmətlərdən məmnunuluğunu da ifadə edib, bu sahədə Türkiyənin müvafiq qurumlarla qarşılıqlı əməkdaşlığa dəstək verməkdə maraqlı olduqlarını bildirib. Görüşdə türk dünyasının beyin mərkəzləri arasında əlaqələrin qurulması məsələləri də müzakirə edilib.\nRus versiyası FotoВ Баку обсуждено азербайджано-турецкое экономическое сотрудничество\nİngilis versiyası FotoAzerbaijan-Turkey economic cooperation discussed


Hərbi Prokurorluqda “Heydər Əliyev müasir Azərbaycan dövlətinin banisidir” mövzusunda elmi-praktik konfrans keçirilmişdir\nMayın 6-da Azərbaycan Respublikası Hərbi Prokurorluğunda xalqımızın ümummilli lideri Heydər Əliyevin anadan olmasının 90 illik yubileyi ilə əlaqədar “Heydər Əliyev müasir Azərbaycan dövlətinin banisidir” mövzusunda elmi-praktik konfrans keçirilmişdir.\nHərbi Prokurorluğun mətbuat xidmətindən AzərTAc-a bildirmişlər ki, konfrans iştirakçıları əvvəlcə Hərbi Prokurorluğun inzibati binasında ulu öndərin büstü önünə əklil və gül dəstələri qoymuş, ümummilli liderin nurlu xatirəsini dərin ehtiramla yad etmişlər.\nAzərbaycan Respublikası Baş prokurorunun müavini - hərbi prokuror, ədliyyə general-leytenantı Xanlar Vəliyev konfransda məruzə ilə çıxış edərək müasir müstəqil dövlətimizin memarı və qurucusu, xalqımızın müdrik rəhbəri, dünya şöhrətli siyasi xadim, türk dünyasının böyük oğlu, görkəmli dövlət xadimi Heydər Əliyevin müasir Azərbaycan tarıxindəki rolu, demokratik, hüquqi dövlət quruculuğu istiqamətində həyata keçirdiyi uğurlu islahatlar barədə ətraflı məlumat vermişdir.\nX.Vəliyev Vətən qarşısındakı xidmətləri ilə əbədiyaşarlıq qazanmış ulu öndər Heydər Əliyevin siyasi irsinin öyrənilməsi istiqamətində Respublika Hərbi Prokurorluğunda bir çox işlərin görüldüyünü bildirmişdir. Qeyd etmişdir ki, bu günlərdə istifadəyə verilən Respublika Hərbi Prokurorluğunun yeni inzibati binasının foyesində Heydər Əliyev irsinin araşdırılması məqsədi ilə müasir elektron kitabxana yaradılmışdır.\nHərbi prokuror, ədliyyə general-leytenantı Xanlar Vəliyev xüsusi vurğulamışdır ki, şərəfli və mənalı ömür yolunu ölkəmizin tərəqqisinə həsr etmiş ulu öndərimiz Heydər Əliyev müasir Azərbaycan dövlətçiliyinin ideoloji-siyasi əsaslarını yaratmış, xalqı həqiqi müstəqilliyə qovuşduraraq ictimai şüurda əbədiyaşarlıq hüququ qazanmışdır. Azərbaycan xalqının ən parlaq simalarından biri olan qüdrətli şəxsiyyət Heydər Əliyevin siyasi obrazı millətimizin dövlətçilik şüurunun, tarixin sınağından şərəflə çıxmış bütöv bir idarəçilik məktəbinin, müasir ictimai-siyasi fikrin ən yüksək keyfiyyətlərinin təcəssümüdür. Tarixin ən sərt və çətin sınaqlarından keçməklə əxz etdiyi milli dövlətçilik ənənələrini məhz Heydər Əliyevin rəhbərliyi ilə vahid sistem halına salaraq özünütəsdiq imkanı qazanmış xalqımız həm də müstəqil dövlətdə yaşamaq və özünüidarə etmək haqqını qorumağı bacarmışdır.\nBildirilmişdir ki, ulu öndər Heydər Əliyevin gərgin və məqsədyönlü fəaliyyəti nəticəsində bu gün ölkəmiz inkişaf etmiş dünya dövlətləri sırasında öz xüsusi yeri olan bir dövlətə çevrilmişdir.\nHəyata keçirilən mütərəqqi və beynəlxalq standartlara uyğun islahatlar nəticəsində ölkəmizdə demokratik və hüquqi dövlət qurulmuş, iqtisadi müstəqilliyə nail olunmuş, xalqımızın xoşbəxt gələcəyi üçün bütün təminatlar yaradılmış, dönməz ictimai-siyasi sabitlik və əmin-amanlıq bərqərar olmaqla, qanunçuluğun aliliyinə əsaslanan sivil vətəndaş cəmiyyəti formalaşdırılmışdır.\nMəruzəçi daha sonra qeyd etmişdir ki, prokurorluq orqanlarının dövlətçiliyimizin maraqlarına, qanunun aliliyinə, insan və vətəndaş hüquqlarının müdafiəsinə xidmət edən sivil və demokratik bir quruma çevrilməsi, onun fəaliyyətinin hərtərəfli təminatı üçün qanunverici, maddi və sosial bazanın yaradılması ümummilli lider Heydər Əliyevin siyasi iradəsinin bəhrəsidir.\nUlu öndər Heydər Əliyevin siyasi xəttinin layiqli davamçısı Prezident İlham Əliyevin respublikamızda hüquqi islahatları uğurla davam etdirdiyini vurğulayan hərbi prokuror bu gün dövlətimizin başçısının Azərbaycanın iqtisadi və sosial inkişafına, ölkədə sülhün, təhlükəsizliyin, əmin-amanlığın qorunmasına verdiyi misilsiz töhfələrdən bəhs etmişdir. Xüsusilə vurğulanmışdır ki, Prezident İlham Əliyevin yeritdiyi dövlətçilik siyasəti ümummilli lider Heydər Əliyevin müəyyənləşdirdiyi strateji inkişaf konsepsiyasının reallaşdırılmasını və doğma Azərbaycanımızın hərtərəfli tərəqqisini təmin edir.\nAzərbaycan Prezidentinin müdafiə məsələləri üzrə köməkçisi, Prezident Administrasiyası rəhbərinin müavini Vahid Əliyev ulu öndərin müstəqil dövlətimizin yaranmasında, möhkəmlənməsində, eləcə də ordu quruculuğu sahəsində göstərdiyi misilsiz xidmətlərdən danışmış, bugünkü möhtəşəm uğurlarımızın təməlində Heydər Əliyev ideyalarının durduğunu bildirmiş, dahi rəhbərin siyasətinin Prezident İlham Əliyev tərəfindən çox uğurla davam etdirildiyini diqqətə çatdırmışdır.\nKonfransda Respublika Hərbi Prokurorluğunun Təşkilat-analitik şöbəsinin prokuroru Pərviz Hacıyev ulu öndərin gənclərə göstərdiyi diqqət və qayğıdan danışmışdır.\nMərasimə yekun vuran ədliyyə general-leytenantı Xanlar Vəliyev bildirmişdir ki, Hərbi Prokurorluğun kollektivi ulu öndər Heydər Əliyevin dövlətçilik ideyalarına həmişə sadiq qalacaq, müstəqilliyimizin, ictimai-siyasi sabitliyin və əmin-amanlığın hər cür cinayətkar qəsdlərdən qorunması istiqamətində Prezident İlham Əliyev tərəfindən həyata keçirilən dövlətçilik tədbirlərində həmişə yaxından iştirak edəcəkdir.\n7 may 2013-cü il


Azərbaycan Xalq Cümhuriyyəti qurucularının məzarları — Vikipediya - Haqqinda Melumat - Vikipedia\nAnkara Universitetinin tibb fakültəsinin klinikasında şəkər xəstəliyindən yatan Məhəmməd Əmin 1955-ci il martın 6-da gecə saat on birə on dəqiqə qalmış üç dəfə "Azərbaycan, Azərbaycan, Azərbaycan!" deyərək əbədiyyətə qovuşdu. Ankara radiosu martın 7-sində saat 22:45-də sabiq Azərbaycan milli şürasının sədri M.Ə.Rəsulzadənin vəfat etdiyi xəbərini təəssüflə bütün dünyaya yaydı. Martın 8-də Ankaranın Hacı Bayram məscidində M.Ə.Rəsulzadənin dostları onun tabutu başında fəxri qarovulda dayandılar. Ankara şəhər valisi Kamal Aygün də başsağlığı verməyə gəlmişdi. Bundan əlavə cənazənin önündə “Azərbaycan Kültür Dərnəyi”, “Yardımlaşma Dərnəyi”, “Milli Kitabxana”, “Türk Kitabxanaçılar Dərnəyi”, “Qarslı Yüksək Tələbələrə Yardım Dərnəyi”, “Qəzetəçilər Cəmiyyəti” təmsilçiləri, İdil-Ural və Krım türklərinin, polşalıların nümayəndələri vardı. Cənazə zamanı Əbdülvahab Yurdsevər, Əhməd Cəfəroğlunun, Mirzə Bala Məmmədzadə, Həmdulla Sübhi Tanrıövərin, , Cəfər Seyidəhməd Krımər, Abdulla Battal Taymas, Zəki Vəlidi Toğan kimi görkəmli şəxslər də çıxış etdilər.\nFətəli xan Xoyski və Həsən bəy Ağayevin məzarları\nÖmrünün qalan illərini İstanbulda yaşamış və 1945-ci ildə vəfat etmişdir. Xəlil bəy İstanbulun dəfn olunmuşdur.\nMən, iyirminci diviziyanın xüsusi şöbəsinin hərbi müstəntiqi bu gün Firidun bəy Köçərlinskinin əksinqilabçı kimi ittihamnaməsi üzrə işinə baxaraq və ona verdiyi xasiyyətnaməni nəzərə alaraq bildirirəm ki, müttəhim Köçərlinski özünün hakimiyyətindən və böyük səlahiyyətindən istifadə edərək zəhmətkeş xalqa zorakılıq göstərmişdir. Köçərlinski Qazaxda "Müsavat" partiyasının sədri olarkən millətçilik ehtiraslarını qızışdırmışdır. Nəticədə qonşu millətlər arasında toqquşmalar baş vermişdir. Onun verdiyi izahat heç də inandırıcı deyildir... Məttəhim Köçərlinskinin şahidlərin dindirilməsi haqqında ərizəsini nəticəsiz qoymaq (rədd etmək) lazımdır. Onun gələcəkdə azadlıqda qalması Qazax qəzasında əksinqilabi hərəkatın baş verməsinə, fəhlə və kəndlilərin günahsız olaraq qanlarının tökülməsinə səbəb ola bilər". Qərara alınır: müttəhim Köçərlinski güllələnsin.\nMəhəmməd Əmin Rəsulzadə Ensklopediyası, 272\n"". Azərbaycan Xalq Cümhuriyyəti Ensiklopediyası. I. Bakı: "Lider". 2004. 440. ISBN 9952-417-14-2.\nRamiz Abutalıbovun kolleksiyasından. . ourbaku.com. 2012-11-20 tarixində arxivləşdirilib.\n↑ . news.milli.az. karabakhmedia.az. 21 Fevral 2016. İstifadə tarixi: 22 fevral 2016.\nLast edited on 31 yanvar 2019, at 19:14


Admin – Pedaqoji Fakültə\nMüəllif: Admin 18 May 2016 Xəbərlər\n18 may 2016-cı il tarixdə Gəncə Dövlət Universitetinin Ümumi pedoqogika kafedrasının dosenti, Pedoqoji fakültənin dekanı Bayram Apoyevin ictimaiyyət üçün “Şəxsiyyətin formalaşması məsələləri“ mövzusunda açıq dərsi olmuşdur. Açıq dərsdə Humanitar məsələlər üzrə prorektor dosent Gülsüm Fətəliyeva,rektorun baş müşaviri dosent Asif Cavadov, universitetin müəllimləri, bakalavr və magistr tələbələri, orta məktəb müəllimləri iştirak etmişlər. Dosent Bayram Apoyev şəxsiyyətin\nNəsibova Saidə Nazim qızı.\nMüəllif: Admin 19 Aprel 2016 Professor-müəllim pedtehes\n26 mart 1971-ci il 1978-1988-ci illərdə Gəncə şəhəri 20 №li d/yol orta məktəbində təhsil almışdır. 1993-1997-ci illərdə H.Zərdabi adına Gəncə Dövlət Pedaqoji İnstitutu bitirmişdir. 1998-2000-ci illərdə Gəncə Dövlət Universiteti bitirmişdir. 2012-ci il ildə Fəlsəfə Doktoru diplomunu almışdır . Hal –hazırda Gəncə Dövlət Universitetinin Pedaqoji fakultənin “Təhsilin Pedaqogikası və Metodikası” kafedrasında baş müəllim vəzifəsində çalışır. Yeni\nNURMƏHƏMMƏDİ SAMİRƏ TAĞI QIZI\n27 yanvar 1983-ci il 2000 – 2004 – cü illərdə Gəncə Dövlət Universitetinin “İbtidai təhsilin pedaqogikası ve metodikası” ixtisasının bakalavr pilləsini təhsil almış və müvəffəqiyyətlə başa vurmuşdur. 2004 – 2007 – ci illərdə Gəncə Dövlət Universitetinin “İbtidai təhsilin pedaqogikası ve metodikası” ixtisası üzrə magistraturaya daxil olmuş və fərqlənmə diplomu ilə bitirmişdir. 2014 – Gəncə Dövlət\nMƏMMƏDOVA VƏFA OKTAY QIZI\n13 dekabr 1973-cü ildə Gəncə şəhərində müəllim ailəsində anadan olmuşdur. 1998-ci ildə Gəncə Dövlət Universitetinin “İbtidai təhsilin pedaqogikası və metodikası” ixtisasının bakalavriat pilləsinə qəbul olunmuş-2003-cü ildə isə həmin ixtisası müvəffəqiyyətlə bitirmişdir. 2004-2007-ci illərdə GDU-nin təhsilin Magistratura pilləsinin “Pedaqogika nəzəriyyəsi və tarixi” ixtisasına qəbul olunmuş və həmin ixtisası fərqlənmə ilə bitirmişdir. 2003-2020-ci illərdə Gəncə Dövlət Universitetinin\nİsgəndərova Rəfiqə Əmirxan qızı\n19 mart 1972-ci il 1989-cu ildə Ağstafa rayonunun Böyük-Kəsik kənd orta məktəbini bitirmişdır. 1991-ci ildə M.F.Axundov adına Azərbaycan Dövlət Pedaqoji Rus Dili və Ədəbiyyatı İnstitutuna daxil olmuş və 1996-cı ildə həmin institutun rus dili və ədəbiyyatı müəllimi ixtisasını bitirmişdır. 2001-cü ildən 2014-cü ilə qədər Azərbaycan Müəllimlər İnstitutunun Gəncə filialında pedaqogika müəllimi vəzifəsində çalışmışdır. 2015-ci ildən\nRüstəmova Leyla Vaqif qızı\nRüstəmova Leyla 1979-cu ildə Gəncə şəhərində anadan olub.1996-ci ildə GDU-nin İbtidai təhsilin pedaqogikası və metodikası ixtisasına daxil olub. 2000-ci ildə GDU-nin magistratura şöbəsinin İbtidai təhsilin pedaqogikası və metodikası ixtisasına daxil olub. GDU-nin 2003-cü ildə psixologiya kafedrasında laborant vəzifəsində çalışıb. 2011-ci ildə isə Təhsilin pedaqogikası və metodikası kafedrasında müəllim vəzifəsində işləyir. 2014-cü ildə doktoranturaya dissertant qəbul\nMUSTAFAYEVA XƏYALƏ NAMİQ QIZ\n2000 – 2004 – cü illərdə Gəncə Dövlət Universitetinin “İbtidai təhsilin pedaqogikası ve metodikası” ixtisasının bakalavr pilləsini təhsil almış və müvəffəqiyyətlə başa vurmuşdur. 2004 – 2006 – ci illərdə Gəncə Dövlət Universitetinin “İbtidai təhsilin pedaqogikası ve metodikası” ixtisası üzrə magistraturaya daxil olmuş və fərqlənmə diplomu ilə bitirmişdir. 2012 – ci ildən hal-hazıradək Gəncə Dövlət Universitetinin\nQuliyeva Könül Zabit\nMüəllif: Admin 18 Aprel 2016 Professor-müəllim pedtehes\nQuliyeva Könül Zabit qızı 1982-ci ildə Gəncə şəhərində anadan olmuşdur. 1989-cu ildə 38 №li tam orta məktəbə daxil olmuş, 1999-cu ildə Bakı şəhəri 221 №li tam orta məktəbi bitirmişdi. Elə həmin ildə Azərbaycan Müəllimlər İnstitutu Gəncə filialının İbtidai Təhsilin Pedaqogikası və metodikası fakültəsinə qəbul olub. 2003-cü ildə həmin İnstitutu qurtarıb. 2004-cü ildə Azərbaycan Müəllimlər İnstitutunun\nƏLİYEVA TURA ƏLİ QIZI\nMüəllif: Admin 15 Aprel 2016 Professor-müəllim üm ped\nƏliyeva Tura Əli qızı 1979-cu il 18 noyabrda Gəncə şəhərində anadan olmuşdur.O,1986-cı ildə M.Müşfiq adına adına 14 saylı tam orta məktəbin 1-ci sinfinə daxil olub və 1997-ci ildə məktəbi bitirmişdir.1997-ci ildə GDİ-nin ibtidai təhsil pedaqogikası və metodikası ixtisasına daxil olub, 2001-ci ildə bitirmişdir.2002-ci ildən 2018-ci ilə qədər M.Müşfiq adına adına 14 saylı tam orta məktəbdə\nTalıbova Dilşad Xanverdi qızı\nTalıbova Dilşad Xanverdi qızı 1981 – ci ilin dekabr ayında Gəncə şəhərində doğulub. 1988 – ci ildə Gəncə şəhərində 19 saylı orta məktəbə daxil olub, 1998 – ci ildə həmin məktəbi bitirib. 1999 cu ildə Gəncə Dövlət Uiversitetinin “İbtidai təhsilin pedaqogikası və metadikası” ixtisasının bakalavr pilləsinə daxil olub. 2003 cü ildə həmin ixtisası bitirib, 2004


Azərbaycan yığması "Böyük Dəbilqə"də 7 medalla 2-ci yeri tutdu Sportinfo.az\nAzərbaycan yığması "Böyük Dəbilqə"də 7 medalla 2-ci yeri tutdu\nBakıda keçirilən "Böyük Dəbilqə" turnirinin son günündə Azərbaycan cüdoçuları 2 gümüş, 1 bürünc medal qazanıb. Sportinfo.az-ın məlumatına görə, gümüş medallara Məmmədəli Mehdiyevlə (90 kq) Elmar Qasımov (100 kq) sahib çıxıb.\nBürünc medalı isə 100 kq çəkidə Elxan Məmmədov əldə edib. O, 3-cü yer uğrunda görüşdə daha bir azərbaycanlı Zəlim Kotsoyevi ipponla üstələyib. Bu çəkidə qaliblərə mükafatı Azərbaycan Cüdo Federasiyasının prezidenti Rövnəq Abdullayev, Azərbaycan Cüdo Federasiyasının vitse-prezidenti Sadıq Sadıqov və Olimpiya çempionu Nazim Hüseynov təqdim ediblər.\nKotsoyevdən əlavə, Abdulhaqq Rəsullu, Tural Safquliyev (hər ikisi 90 kq) və Uşangi Kokauri (+100 kq) də bürünc medal görüşündə uduzaraq, 5-ci yerlə kifayətlənib. Beləliklə, Azərbaycan cüdoçuları "Böyük Dəbilqə" turnirini 1 qızıl, 2 gümüş, 4 bürünc medalla başa vurub. İlk iki yarış günündə Rüfət İsmayılov (81 kq) qızıl, Orxan Səfərov (60 kq), Rüstəm Orucov (73 kq) və Xanım Hüseynova (63 kq) bürünc medal qazanıb.\nBu nəticə ilə Azərbaycan yığması ümumi komanda hesabında Hollandiyadan sonra 2-ci yeri tutub. "Narıncılar" 3 qızıl, 1 gümüş medal qazanıb. 3-cü yeri isə 1 qızıl, 2 gümüş, 2 bürünc medalla Yaponiya tutub. "Böyük Dəbilqə"də 31 ölkədən 182 cüdoçu iştirak edib.\nTarix: 13 Mart 00:34 Oxunub: 262 Müəllif: Sportinfo.az


Vətəndaş cəmiyyəti ilə dialoq: Gənclər adlı 2015-ci ildən sonrakı İnkişaf Gündəliyi üzrə Milli Məsləhətləşmələrin ikinci mərhələsinin bağlanış mərasimi. BMT Modeli Seminarı. | BMT-nin İnkişaf Proqramının Azərbaycan Nümayəndəliyi\nVətəndaş cəmiyyəti ilə dialoq: Gənclər adlı 2015-ci ildən sonrakı İnkişaf Gündəliyi üzrə Milli Məsləhətləşmələrin ikinci mərhələsinin bağlanış mərasimi. BMT Modeli Seminarı.\nBMT Modeli seminarı iştirakçılarının qrup şəkili\nBMT Modelinin əziz gənc iştirakçıları,\nGənclər və İdman Nazirinin müavini cənab İntiqam Babayev,\nAR Gənclər Təşkilatları Milli Şurasının sədri cənab Şahin Seyidzadə,\nADA Universitetinin propektoru cənab Fariz İsmayılzadə,\nƏziz BMT həmkarlarım,\nDəyərli mətbuat nümayəndələri,\nMən 2015-ci ildən sonrakı inkişaf mərhələsi üzrə milli məsləhətləşmələrin ikinci mərhələsinin çərçivəsində təşkil edilmiş BMT Modelinin bağlanış və mükafatlandırma mərasimində iştirak etdiyim üçün çox şadam. Məsləhətləşmələr BMT-nin İnkişaf Proqramı, BMT-nin Əhali Fondu, Gənclər və İdman Nazirliyi və AR Gənclər Təşkilatlarının Milli Şurası tərəfindən birlikdə təşkil edilib.\nAzərbaycanda keçirilən hal-hazırki 2015-ci ildən sonrakı inkişaf mərhələsi üzrə milli məsləhətləşmələr digər qlobal məsləhətləşmələr arasında məhz gəncləri hədəf qrupu seçdiyi üçün xüsusi hesab olunur. Bir müddət əvvəl biz 2016-cı il Avropa Gənclər Paytaxtı-Gəncədə və 2014-cü il Azərbaycanın Gənclər Paytaxtı- Qubada məsləhətləşmələr təşkil etdik. Və nəhayət, sonuncu məsləhətləşmə bugün Bakıda, BMT Modeli formatına uyğun olaraq , nəticələri təsdiq etmək üçün keçirilir. Bu, həm bizə 2015 sonrası qlobal İnkişaf Gündəliyi üzrə qlobal debatlarda öz sözümüzü deməyə imkan yaradır, həm də BMT-nin Baş Katibinin 2015 sonrası İnkişaf Gündəliyini formalaşdırmaqda olan hesabatına töfhələrimizi verməyə kömək göstərir.\nGənclər hədəflər və məqsədlərlə dolu olmalarına baxmayaraq, onlar hər zaman maneələrlə qarşılaşır. Sosial ayrı-seçkilik, qərar qəbul etmədə iştirakın azlığı, zorakılıq, münaqişələr, ətraf mühitin çirklənməsi və iqlim dəyişikliyi ilə yanaşı yoxsulluq, təbii ehtiyatlar, təhsil, səhiyyə və məşğulluq dünyanın bir çox hissəsində həm gənclərin özləri, həm də bütünlükdə cəmiyyət üçün maneələr yaratmaqla, gənclərin hüquq və imkanlarınının reallaşdırılmasının qarşısını alır. Bu həm gənclərin özü, həm də bütövlükdə cəmiyyət üçün narahatedici nəticələrə gətirib çıxara bilər.\nBiz milli məsləhətləşmələri Azərbaycan gənclərinin səsini eşitmək və gəncləri maraqlandıran məsələlər üzrə artan qlobal maarifləndimə kampaniyasına kömək etmələrinə imkan yaratmaq üçün keçirmişik. Dünyanın digər yerlərində olduğu kimi, biz, siz gənclərin gələcəyi üçün olan növbəti gündəmin sadəcə iştirakçısı deyil, həmçinin yaşayacağınız gələcəyi formalaşdırmaq üçün yaxın tərəfdaşlarımız olmağınızı, xüsusilə də öz ölkənizdə, bölgədə və qlobal şəkildə dayanıqlı və parlaq gələcəyi bütün cəmiyyət üçün reallığa çevirmək məsuliyyətinizi anlamağınızı istədik.\nAzərbaycan 2014-cü ilin oktyabrında BMT-nin Baş Katibinin Gənclər üzrə Elçiliyinin Ofisi, BMT-nin İnkişaf Proqramı, UNESCO və Avropa Şurası ilə birlikdə təşkil etdiyi Gənclər Siyasəti üzrə Qlobal Foruma ev sahibliyi edəcək. Forum 2015 sonrası qlobal inkişaf gündəliyində gənclərin inkişafını irəli çəkmək təşəbbüsünü təqdim edir. Mən əminəm ki, keçirdiyimiz milli məsləhətləşmələrin nəticələri Qlobal Forumundakı müşavirələrə fayda verəcək.\nƏziz gənclər və bütün iştirakçılar,\nBMT-nin adından Azərbaycanın regionlarında və Bakıda keçirilən milli məsləhətləşmələrdə aktiv iştirakınıza görə hər birinizə təşəkkür etmək istərdim. BMT-nin diplomatları kimi 2015 sonrası İnkişaf Məqsədlərini müzakirə etdiyinizə görə, siz yəqin ki gələcək məqsədlərimizin necə ola biləcəyinə şahid olan ilk siyasətçilərsiniz. Mən çox əminəm ki, bu məqsədlər bizim istədiyimiz gələcəyi əks etdirdiyi üçün məhz dayanıqlı inkişaf məqsədləri olacaqdır.


London Beynəlxalq kitab sərgisi – 2014\n10:11 çərşənbə Axşamı, 07 Iyul 2020\nLondon, 8 aprel (AZƏRTAC). Aprelin 8-də Londonda növbəti Beynəlxalq kitab sərgisi açılmışdır.\nMədəniyyət və Turizm Nazirliyinin sifarişi, Londonda fəaliyyət göstərən Azərbaycan Mədəniyyətlərarası Cəmiyyətinin (AZICS) təşkilatçılığı və ölkəmizin Böyük Britaniyadakı səfirliyinin dəstəyi ilə Azərbaycan sərgidə təmsil olunur.\n1971-ci ildən başlayaraq mütəmadi şəkildə hər il təşkil olunan, 40 ildən çox müddətdə uğurla fəaliyyət göstərən sərgidə Avropanın ən böyük ölkələrinin dövlət və özəl nəşriyyatları ilə yanaşı, ABŞ, Kanada, Yaponiya, Çin, Koreya Respublikası, Səudiyyə Ərəbistanı, Hindistan, Türkiyə və s. ölkələrdən 500-ə yaxın təşkilat iştirak etmişdir.\nAzərbaycan Respublikası Mədəniyyət və Turizm Nazirliyinin nümayəndə heyəti London Beynəlxalq kitab sərgisinə ilk dəfə 2009-cu ildə qatılmışdır. London sərgisində Azərbaycanın tarixindən, mədəniyyətindən, Dağlıq Qarabağ münaqişəsi ilə bağlı həqiqətlərdən bəhs edən kitablar iştirakçılarda böyük maraq doğurmuşdur. Nazirlik yarandığı gündən ölkədə kitab nəşri işinə xüsusi diqqət göstərmiş, bu sahənin azad düşüncə müstəvisində dünya standartlarına uyğun inkişafı və Azərbaycan kitabının beynəlxalq aləmdə tanıdılması üçün mühüm işlər görmüşdür.\nLondonda keçirilən sərgidə iştirak zəngin milli mədəniyyətimizin, ölkəmizin sürətlə inkişaf edən nəşriyyat-poliqrafiya sahəsinin, kitab sənətinin təbliğ olunması, ümumən respublikamızda aparılan genişmiqyaslı quruculuq işlərinin dünyaya çatdırılması üçün mühüm vasitədir.\nAzərbaycanın uğurlu mədəniyyət siyasəti nəticəsində ölkədə kitab nəşri və poliqrafiya məhsullarının istehsalı sahəsində bir çox uğurlar əldə edilmiş, sahənin inkişafına təkan verən lazımi şərait yaradılmışdır. Prezident İlham Əliyevin kitab nəşri, kitabın təbliği, yayılması və qorunmasına, dərsliklərin, lüğətlərin, tərcümə və elmi ədəbiyyatın işıq üzü görməsi ilə bağlı qərar və göstərişləri əhalinin çap məhsulları ilə təmin olunmasında mühüm rol oynamışdır. Azərbaycan kitabı müxtəlif beynəlxalq müsabiqələrdə qalib gəlmiş, beynəlxalq sərgilərdə yüksək səviyyədə təmsil və təbliğ olunmuşdur. Hazırda bu proses davam etməkdədir.\nBu il London kitab sərgisində ölkəmizi Mədəniyyət və Turizm Nazirliyinin regionlarla iş sektorunun müdiri Pərviz İsgəndərli, nəşriyyat, reklamın təşkili və informasiya şöbəsinin baş məsləhətçisi Aslan Cəfərov, həmin şöbənin aparıcı məsləhətçisi Lalə Məmmədova və AZICS-in sədri Sənan Əliyev təmsil edirlər.\nMilli ekspozisiyamızı təşkil etmək məqsədi ilə sərgidə 30 kvadratmetrlik sahədə stend avadanlığı quraşdırılmışdır. Burada ölkəmizin tarixinə, mədəniyyətinə, ədəbiyyatına, turizm imkanlarına, Qarabağa həsr edilmiş 115 adda 200 nüsxədən çox kitab və reklam çap məhsulları nümayiş olunur. Stendimizdə Prezident İlham Əliyevin sərəncamlarına əsasən, kütləvi tirajla nəşr olunmuş dünya ədəbiyyatı nümunələrinə üstünlük verilmişdir. Bu il ilk dəfə olaraq ölkəmizin "Hədəf” və "Qələm” nəşriyyatlarının kitabları sərgidə nümayiş etdirilir.\nAzərbaycan üçün ayrılmış stenddə, həmçinin "Bakı-2015” birinci Avropa Oyunları ilə bağlı plakatlar yerləşdirilmiş, maraqlananlara ölkəmizin ev sahibliyini edəcəyi beynəlxalq tədbir haqqında dolğun informasiyaların əks etdirildiyi broşür və bukletlər paylanılır.\nBundan əlavə, Azərbaycanın, tarixi, mədəniyyəti, turizm imkanları və adət-ənənələrimizdən bəhs edən videoçarx nümayiş olunur.\nMaraqlananlara ölkəmizin mədəniyyəti və tarixi haqqında ətraflı məlumat verilir, kitablar hədiyyə olunur.\nSərgi aprelin 10-dək davam edəcəkdir.


NATO, Rusiya səfirləri görüşəcək\n2021, 24 Sentyabr, Cümə, Bakı vaxtı 07:07\nPolşada NATO qüvvələri\nNATO və Rusiya gələn həftə danışıqlar aparmağa razılaşıblar. Bu, NATO-nun Polşa sammitindən bir neçə gün sonraya təsadüf edəcək.\nAlyansın baş katibi Jens Stoltenberg bəyanatında deyib ki, NATO-Rusiya Şurasının iclası iyulun 13-də NATO-nun Brüsseldəki qərargahında baş tutacaq. Varşava sammiti isə iyulun 8-9-da keçiriləcək.\nRusiyanın NATO-dakı təmsilçisi Aleksandr Grushko da Rusiya və alyansın 28 üzvünün səfirlərinin görüşəcəyini təsdiqləyib.\nStoltenberg-in sözlərincə, şura “dialoq və informasiya mübadiləsindən ötrü foruma çevrilə, gərginliyin azaldılmasında vacib rol oynaya bilər”.\nŞura 2014-cü ildən bəri ilk iclasını apreldə keçirib. Rusiya 2014-cü ildə Ukraynanın Krım vilayətini ilhaq edəndən sonra NATO-Rusiya münasibətləri Soyuq Müharibə dövründən bu yana ən aşağı həddə düşüb.


Azad Rəhimov: MDB gənclərinin əməkdaşlığı humanitar əməkdaşlığın mühüm hissəsidir – İNSAN HÜQUQLARINA DAİR BEYNƏLXALQ STANDARTLARIN TƏSBİTİ ÜZRƏ BİRGƏ İŞÇİ QRUPU\nAzad Rəhimov: MDB gənclərinin əməkdaşlığı humanitar əməkdaşlığın mühüm hissəsidir\nMDB gənclərinin əməkdaşlığı həmin ölkələrin humanitar əməkdaşlığının mühüm hissəsidir. Trend-in məlumatına görə, bu barədə gənclər və idman naziri Azad Rəhimov cümə günü Bakıda MDB ölkələrinin Gənclərlə iş üzrə Şurasının növbəti iclasının açılışında bildirib. “Müasir dünyada humanitar əməkdaşlıq nəhəng sabitləşdirici rol oynayır. Humanitar əməkdaşlıq ölkələr arasındakı münasibətlərə, bəşəri dəyərlərin saxlanmasına, insan potensialının inkişafına səmərəli təsir göstərir və iqtisadi inkişaf üçün imkan yaradır. Gənclərin əməkdaşlığı isə humanitar əməkdaşlığın mühüm hissəsidir”, – nazir deyib.\nOnun sözlərinə görə, gənclər keyfiyyətli təhsil almaqda və işə düzəlməkdə digər yaş qruplarından daha çox maraqlıdırlar.\n“Hazırkı gənclik son dərəcə praqmatikdir. Bu gün biz gənclərimizə görə məsuliyyət daşıyırıq”, – Rəhimov bildirib.\nNazirin sözlərinə görə, Azərbaycan dəfələrlə beynəlxaq və dünya forumlarında, idman yarışlarında iştirak edib. “Onların arasında humanitar əməkdaşlıq və mədəniyyətlərarası dialoq sahəsində tədbirlər xüsusi yer tutur”, – nazir deyib.\nMDB ölkələrinin Gənclərlə iş üzrə Şurasının növbəti iclasında Azərbaycan, Qazaxıstan, Tacikistan, Qırğızıstan və Belarusun nümayəndələri iştirak edir. Onlar gənclər siyasətinin reallaşdırılması məsələlərini müzakirə edirlər.


24 mart 1992 - Ermənistanla Azərbaycan arasında Dağlıq Qarabağ münaqişəsinin nizamlanmasında vasitəçilik üzrə ATƏT-in Minsk qrupu yaradılıb.\n24 mart 1872 - Görkəmli yazıçı, dramaturq, publisist Məmməd Səid Ordubadi (1872-1950) anadan olub. "Dumanlı Təbriz", "Qılınc və qələm", "Döyüşən şəhər", "Gizli Bakı" romanları ilə Azərbaycan ədəbiyyatında tarixi roman janrının banisi sayılır.\n24 mart 1938 - Görkəmli aktyor, Xalq artisti Həsənağa Turabov (1938 - 23.2.2003) anadan olub. 1960-cı ildən ömrünün sonuna qədər Akademik Dram Teatrında çalışıb, 1987-2001-ci illərdə teatra rəhbərlik edib. Bir çox filmlərdə (“Yeddi ogul istərəm”, “Babək”, “Qəm pəncərəsi” və s.) unudulmaz obrazlar yaradıb, rejissor kimi “Qaçaq Nəbi” (“Atları yəhərləyin”) filmini çəkib.\n24 mart 1988 - Sov.İKP MK və SSRİ Nazirlər Soveti “1988-1995-ci illərdə Azərbaycan SSR Dağlıq Qarabağ Muxtar Vilayətinin sosial-iqtisadi inkişafını sürətləndirmək tədbirləri haqqında” qərar qəbul edib. Qərara əsasən, Dağlıq Qarabağın sosial-iqtisadi məsələləri Azərbaycanın səlahiyyətindən alınaraq ittifaq hökumətinə verilib. O vaxtkı respublika rəhbərliyi buna etiraz etməmişdi.\n24 mart 1990 - Erməni silahlı dəstələri Qazax rayonunun həmsərhəd kəndlərinə hücum ediblər. Basqın nəticəsində rayonun Yuxarı Əskipara, Aşağı Əskipara, Məzəm, Daş Salahlı və s. kəndlərində onlarla dinc sakin öldürülüb və yaralanıb.\n24 mart 1992 - ATƏM (1995-ci ildən ATƏT) Şurasının Helsinkidə keçirilən toplantısında Qarabağ münaqişəsinin nizamlanması üzrə Minskdə konfrans keçirmək barədə qərar qəbul edilib. Minsk konfransı ilə bağlı Azərbaycan, Ermənistan, evsahibi ölkə Belarus, habelə Çexoslovakiya (1993-dən Çexiya və Slovakiya), Fransa, Almaniya, İtaliya, Rusiya, İsveç, Türkiyə və ABŞ-ın (cəmisi 12 ölkə) iştirakı ilə işçi format - Minsk qrupu yarandı.\n30.03.2013, 21:54 1218\n09.03.2013, 16:40 1205\n31.03.2013, 21:57 1351


Milli Depozit Mərkəzinin fəaliyyətinin auditinin həyata keçirilməsi üzrə nəzarət mexanizmləri hazırlanıb\nBiznes və iqtisadiyyat xəbərləri 14 Noyabr 2011 12:47 (UTC+04:00)\nMilli Depozit Mərkəzinin (MDM) fəaliyyətinin auditinin həyata keçirilməsi üzrə nəzarət mexanizmləri hazırlanıb. Bu barədə MDM-in 2011-ci ilin 3-cü rübünün nəticələrinin müzakirəsinə həsr edilmiş səhmdarların növbədənkənar ümumi yığıncağında bildirilib.\nTrend-in məlumatına görə, MDM-dən verilən məlumatda bildirilir ki, iclas zamanı MDM-in əməliyyat və maliyyə nəticələri nəzərdən keçirilib, 3-cü rüb ərzində başa çatmış və bünövrəsi qoyulmuş layihələr qiymətləndirilib. Bu müddətdə 12 yeni emitentlə depozitar və reyestrin aparılması xidmətlərinin göstərilməsi barədə müqavilələr bağlanıb və saxlanmaya əlavə 810 milyon manat cəlb etməklə, ümumi aktivlərin sayı 5,4 milyard manata qədər artırılıb.\nHesabat dövründə MDM-in məlumat bazasının təmizlənməsi və məlumatların dəqiqləşdirilməsi məqsədilə işçi qrup təşkil edilib, bir sıra emitentlərlə əlaqə yaradılıb, onların hüquqi ünvanları, əlaqə nömrələri yenilənib, göstərilən xidmətlər üzrə borcları haqqında məlumat verilib.\n3-cü rübdə müzakirə edilən layihələrdən biri də İSİN kodlarla qiymətli kağızların dövlət qeydiyyat nömrələrinin verilməsi prosesinin sinxronlaşdırılması layihəsi olub. Bu mövzuda Qiymətli Kağızlar üzrə Dövlət Komitəsinin (QKDK) əməkdaşları ilə birgə görüşlər keçirilib, layihənin həyata keçirilməsi üzrə təkliflər hazırlanıb. İclas zamanı qeyd edilib ki, MDM-də maliyyə uçotunun aparılmasının proqram təminatı olan 1C proqramının yeni versiyasına keçidi üzrə müvafiq şirkətlə danışıqlar aparılıb və proqramın son versiyada istismarı üzrə başlanğıc tədbirlər görülüb.\nHəmçinin hesabat dövründə daxili audit üzrə fəaliyyət planı hazırlanıb və bununla korporativ idarəetmə standartlarına müvafiq olaraq MDM-in fəaliyyətinin auditinin həyata keçirilməsi üzrə nəzarət mexanizmləri işlənib hazırlanıb.\nYığıncaqda bildirilib ki, MDM fond bazarının yeni arxitekturasının işlənilməsi layihələrində, o cümlədən, QKDK tərəfindən hazırlanan "Qiymətli kağızlar haqqında" yeni qanunun hazırlanmasında da yaxından iştirak etməkdə davam edir.\nQKDK-nın sədri Rüfət Aslanlı ümumi yığıncaqda yekun sözü ilə çıxış edərək, 2011-ci ilin 3-cü rübünün nəticələrinin məqbul olduğunu qeyd edib. O, idarəçi komandanın gərgin və intensiv şəraitdə işlədiyinin nəzərə alındığını və planlaşdırılan təkmilləşdirmə layihələrinin həlli istiqamətində işlərin düzgün prioritetləşdirilməsinin vacibliyini vurğulayıb. Həmçinin sədr MDM-in maliyyə idarəçiliyi sahəsinin gücləndirilməsini, əməliyyatların prosedurlaşması prosesinin yekunlaşdırılmasını və risklərin idarə edilməsi sahəsində nəzarət mexanizmlərinin işlənilməsini tövsiyə edib.


İlham Əliyev Salahovun ordenini təqdim etdi - Foto\nAxar.az xəbər verir ki, Prezident İlham Əliyev Tahir Salahovun 1-ci dərəcəli “Əmək” ordeni ilə təltif olunduğunu, onun hələ əvvəlki dövrlərdə Sosialist Əməyi Qəhrəmanının “Qızıl Ulduzu”na da layiq görüldüyünü vurğulayıb. Dövlət başçısı 1-ci dərəcəli “Əmək” ordeninin müxtəlif sahələrdə görkəmli xidmətlərə görə verildiyini bildirib. Tahir Salahovun müasir təsviri incəsənətin inkişafındakı rolunun bütün ictimaiyyət, xalqımız və dövlətimiz tərəfindən yüksək qiymətləndirildiyini deyən Prezident İlham Əliyev 1998-ci ildə ulu öndər Heydər Əliyevin Tahir Salahovu “İstiqlal” ordeni ilə təltif etdiyini vurğulayıb. Dövlət başçısı 2008-ci ildə ona Azərbaycanın ən yüksək ordeni olan “Heydər Əliyev” ordenini və 2015-ci ildə isə Heydər Əliyev Mükafatını təqdim etdiyini vurğuladı. Bu gün isə dünya şöhrətli rəssama “Əmək” ordeninin təqdim olunduğunu deyən Prezident İlham Əliyev özünün təşəbbüsü ilə yaradılan və üç dərəcəsi olan bu ordenin nisbətən yeni orden olduğunu və müxtəlif sahələrdə fəaliyyət göstərən görkəmli şəxslərə verildiyini bildirib, Tahir Salahovun isə birbaşa 1-ci dərəcəli “Əmək” ordeni ilə təltif olunduğunu vurğulayıb. “Siz bizim fəxrimizsiniz, Azərbaycan xalqının görkəmli oğlusunuz, siz həmişə öz sənətinizlə Vətənə sədaqətlə xidmət etmisiniz, Azərbaycanı, xalqımızın istedadını, bizim incəsənətimizi təbliğ etmisiniz, bizi bütün dünyada təmsil edirdiniz və edirsiniz”, - deyən Prezident İlham Əliyev Tahir Salahovun ulu öndər Heydər Əliyevlə şəxsi münasibəti və dostluğunun olduğunu bildirərək bu səmimi və çox möhkəm dostluğun hələ Heydər Əliyev 1969-cu ildə respublikaya rəhbərlik etməzdən xeyli əvvəl başladığını vurğulayıb. Dövlət başçısı Heydər Əliyevin SSRİ Nazirlər Soveti sədrinin birinci müavini vəzifəsindən istefa verəndən sonrakı ağır illərdə, səhhətində problemlər yarandığı vaxtlar məhz Tahir Salahovun onun yanında olduğunu deyərək onların Moskvadakı söhbətlərini, görüşlərini xatırladı, bütün bunların Heydər Əliyev üçün böyük mənəvi dəstək olduğunu bildirib. Prezident İlham Əliyev deyib ki, həmin zamanlarda vaxtilə Heydər Əliyevin kömək etdiyi, irəliyə çəkdiyi çoxları kənara çəkilmişdilər, ən yaxşı halda isə susurdular, bəziləri isə onun əksinə çıxış edirdilər. Hər şeyə, dünya şöhrətinə özü nail olan Tahir Salahov isə Ulu Öndərin yanında idi. Dövlət başçısı bunun çox qiymətli olduğunu və heç vaxt unudulmayacağını vurğulayıb. Prezident İlham Əliyev illər keçdikdən sonra ona yenidən yüksək mükafatı təqdim etməkdən şad olduğunu bildirib.\nAzərbaycanın və SSRİ-nin Xalq rəssamı, Sosialist Əməyi Qəhrəmanı, Dövlət mükafatları laureatı Tahir Salahov yüksək mükafata görə təşəkkürünü bildirib. Xalqımızın ümummilli lideri Heydər Əliyevin hər zaman öz işini sevən, qeyri-adi, istedadlı bir şəxsiyyət olduğunu deyən Tahir Salahov həyat yolunda onunla dostluq münasibətlərindən böyük xoşbəxtlik duyduğunu vurğulayıb. “Bizi incəsənət birləşdirmişdi”, - deyən Tahir Salahov ulu öndər Heydər Əliyevin hər zaman incəsənətə və sənət adamlarına xüsusi qayğı ilə yanaşdığını bildirib, onun bu sahə ilə bağlı çıxışlarının bütün incəsənət xadimlərində xoş təəssürat yaratdığını vurğulayaraq deyib: “Ulu Öndərin həssaslığı, mərdliyi məni heyrətləndirirdi. Belə bir şəxsiyyətlə işləmək, görüşmək mənim üçün böyük xoşbəxtlik idi”. Tahir Salahov Prezident İlham Əliyevin Azərbaycan mədəniyyətinə və incəsənətinə həmişə böyük qayğı və diqqət göstərdiyini vurğuladı və onun sənətinə verdiyi yüksək qiymətə və mükafata görə dövlət başçısına minnətdarlığını bildirib.\n2018.12.05 / 16:40


24 sentyabr – Beynəlxalq Karvan Günüdür | DƏNİZ XƏBƏR\n24 sentyabr – Beynəlxalq Karvan Günüdür\nHər il 24 sentyabrda maraqlı bir peşə bayramı – Beynəlxalq Karvan Günü (International Day of caravan) qeyd olunur. Bayram əsasən gəmi karvanları, yük maşınları və yük daşıyan gəmi komandaları tərəfindən qeyd olunur.\nBeynəlxalq Karvan Günü məşhur İngilis dənizçisi Uilyam Adamsın doğum günü şərəfinə 24 sentyabrda qeyd edilir (William Adams, 24 sentyabr 1564 – 16 may 1620). O, Yaponiya sahillərinə çatan ilk Avropalı hesab olunur. 1597-1600-cü illərdə dəniz səyahətindən sonra Uilyam Yaponiyada 20 il yaşamış və Yaponiya, İngiltərə və Hollandiya arasında ticarət əlaqələrinin inkişafında böyük rol oynayıb.\nİllər keçdikcə uzun məsafələrə yük daşıyan nəqliyyat gəmilərinin yüklərinə “karvan” deyilməyə başlandı. Bu cür karvanlar, məsələn, Venesiya Ticarət Respublikası tərəfindən fəal istifadə olunurdu. Hal hazırda karvanlar – buz bağlayan sularda – Şimal Dəniz Yolu boyunca üzürlər. Çay karvanları da çox yayılıb.\nPrevious articleAzərbaycanın bu il ən çox məhsul idxal etdiyi İslam Əməkdaşlıq Təşkilatına üzv ölkələr açıqlanıb\nNext articleHörmüz boğazı: dünyanın ən önəmli neft damarı


Astara rayon 2 saylı tam orta məktəbin ingilis dili müəllimi Fuad Mehrəliyev ona edilən haqsızlıqları boykot edərək dərslərə getməmək qərarına gəlib. Bununla bağlı gənc müəllimin özü sosial şəbəkədə paylaşım edib.\n“Astaranın bütün məktəblərində gənc müəlllimləri sıxışdırırlar. Gedib fəhləlik edəcəm, amma haqsızlığa qarşı əyilməyəcəm. Haqq öz yerini tapana, rüşvətxor məmurlar cəzasına çatana qədər işə çıxmayacağam. Qoy diaqnostik qiymətləndirmədən 15-20 bal toplayanlar bir müddət məni əvəz edib işləsin. Mənim dərdim dərs saatı deyildi”.(Qafqazinfo)


Rusiyadan Azərbaycana ekstradisiya edilən qəssab məhkəmə zalından azadlığa buraxılıb » "Dünya" informasiya agentliyi\nRusiyadan Azərbaycana ekstradisiya edilən qəssab məhkəmə zalından azadlığa buraxılıb - TƏFƏRRÜAT\nTarix: 4-12-2021, 12:16 | Çap et\nBakı Ağır Cinayətlər Məhkəməsində dələduzluqda təqsirləndirilən E.Mədətoğlunun cinayət işi üzrə məhkəmə iclası başa çatıb.\n“Report”un xəbərinə görə, hakim İradə Həsənzadənin sədrliyi ilə keçirilən prosesdə təqsirləndirilən şəxsə hökm oxunub.\nMəhkəmənin hökmü ilə o, 5 il müddətinə azadlıqdan məhrumetmə cəzasına məhkum olunub. E.Mədətoğlunun barəsində Cinayət Məcəlləsinin (CM) 70-ci (Şərti məhkum etmə) maddəsi tətbiq edilməklə ona şərti cəza verilib və təqsirləndirilən şəxs məhkəmə zalından azadlığa buraxılıb.\nİttihama görə, E.Mədətoğlu Rəşad adlı şəxsə özünü mal-qara biznesi quran kimi qələmə verib. O, Rusiya və Gürcüstandan çoxlu sayda iribuynuzlu mal-qaranı gətirərək Azərbaycan ərazisində satmaqla mənfəət əldə etmək adı ilə zərəçəkmişə yalan vədlər söyləyib.\nBelə ki, E.Mədətoğlu zərərçəkmişin etibarından sui-istifadə etmə və aldatma yolu ilə Rəşaddan 2014-cü il iyulun 23-də Bakı şəhəri, Sabunçu rayonu ərazisində 101 min manat nağd pul alıb və ona külli miqdarda ziyan vurmaqla dələduzluq edib.\nOnun barəsində CM-nin 178.3.2-ci (Dələduzluq, külli miqdarda ziyan vurmaqla törədildikdə) maddəsi ilə ittiham irəli sürülüb.\nE.Mədətoğlu məhkəmədə dindirilən zaman ona elan edilən ittihamda özünü təqsirli bilmədiyini deyib. O, ifadəsində göstərib ki, 2016-cı il iyunun 14-dən Rusiyanın Smolensk şəhərində yaşayıb. 2019-cu ilin sonlarında Bərdə rayonundan tanıdığı Rəşadın ondan şikayət etdiyini və buna görə də polisin onu axtarmasını öyrənib. 2021-ci il fevralın 16-da polis əməkdaşları Smolensk şəhərində onu saxlayıb, daha sonra Azərbaycana ekstradisiya edilib.\nİfadəsində bildirib ki, 2008-ci ildən 2016-cı il iyun ayının əvvəllərinədək Bakı şəhəri, Səbail rayonunun Bayıl qəsəbəsindəki “Hamam” adlanan yerin yanında icarə əsasında iaşə obyekti işlədib, Bərdə rayonundan gətirdiyi mal-qaranı kəsməklə satıb pul qazanıb.\nO, Rəşadın dedikləri ilə razılaşmadığını söyləyib.\nE.Mədətoğlunun sözlərinə görə, zərəçəkmişlə 2015-ci ilin axırlarında Tərtər rayonu ərazisində təklikdə görüşərək həmin şəxsdən cəmi 8 000 manat pul alıb, 3 000 manatı geri verib və yerdə qalan 5 000 manatı isə qaytara bilməyib.\nSöyləyib ki, aralarında heç bir zaman mal-qara satılması ilə əlaqədar şəriklik olmayıb.\nZərərçəkmiş isə ifadəsində bildirib ki, 2012-ci ildən Bərdə rayonundan tanıdığı təqsirləndirilən şəxs qəssablıqla məşğul olub, E.Mədətoğlunun Bakıda çoxlu sayda ət dükanları olub.\nO, özünə məxsus çoxlu sayda mal-qaranı təqsirləndirilən şəxsə satıb, 30 000-40 000 manat xeyir götürüb.\n2014-cü il iyulun 3-də E.Mədətoğluna 101 min manat məbləğində nağd pul verib.\nZərərçəkmiş qeyd edib ki, hazırda ona dəymiş ziyan təqsirləndirilən şəxs tərəfindən tam şəkildə ödənildiyindən onunla barışıb, heç bir şikayət və tələbi yoxdur.


Ailə başçısını itirməyə görə əmək pensiyalarının hesablanması qaydası - Audit.Az\nHome » Blog » Xəbər » Ailə başçısını itirməyə görə əmək pensiyalarının hesablanması qaydası\nAilə başçısını itirməyə görə əmək pensiyalarının hesablanması qaydası\nOxunma sayı: 1,239\nBu, Əmək və Əhalinin Sosial Müdafiəsi Nazirliyinin Kollegiyasının təsdiq etdiyi və dekabrın 22-dən qüvvəyə minən “Əmək pensiyaları haqqında” Azərbaycan Respublikasının Qanununa əsasən əmək pensiyalarının təyin edilməsi, yenidən hesablanması, bir növündən başqa növünə keçirilməsi və ödənilməsi Qaydaları”nda əksini tapıb.\nVəfat etmiş və ya həlak olmuş ailə başçısının öhdəsində olan (vəfat edənin tam təminatında olmuş və ya ondan özlərinin yaşayışı üçün daimi və əsas vəsait mənbəyi olmuş kömək alan) qanunda göstərilən ailə üzvlərinin nəzərdə tutulan şərtlərlə ailə başçısını itirməyə görə əmək pensiyası almaq hüququ var. Ailə başçısını itirməyə görə əmək pensiyası ailə başçısının ölüm gününədək əlillər üçün müəyyənləşdirilmiş sığorta stajı olduqda təyin edilir. Təyin edilmiş pensiyanın ailəyə düşən ümumi məbləği əmək pensiyasının minimum məbləğindən az olduqda həmin məbləğə çatdırılmaqla ödənilir. Məsələn, 25 avqust 2017-ci il tarixdə vəfat etmiş 46 yaşlı sığortaolunan şəxsin 2006-cı ildən sonra 11 il 6 ay sığorta stajı və fərdi hesabının sığorta hissəsində 20500 manat sığorta kapitalı var. Onun ailə üzvləri (3 nəfər) ailə başçısını itirməyə görə pensiya təyin olunması üçün müraciət ediblər. Əmək pensiyası təyin edilməsi üçün vəfat etmiş ailə başçısının 10 il 4 ay (46 yaş – 15 yaş = 31) x 4 ay = 124 ay= 10 il 4 ay) sığorta stajı tələb olunur. Onun 11 il 6 ay sığorta stajı olduğu üçün ailəsinin əmək qabiliyyəti olmayan üzvlərinin ailə başçısını itirməyə görə əmək pensiyası almaq hüququ var. Ailə başçısını itirməyə görə pensiya əliliyə görə pensiya kimi hesablanır. İlk növbədə tələb edilən sığorta stajına mütənasib olaraq sığorta davamiyyəti əmsalı hesablanır:\nAilə başçısını itirmək, Pensiya, Əmək pensiyasının hesablanması, Əmək və Əhalinin Sosial Müdafiəsi Nazirliyi


Filial rəisi niyə öz qohumlarını işə alır, ancaq sadə vətəndaşı yox? – Nazirə “Azərpoçt”dan şikayət » BolgeXeber.Com -Bölgələrdən xəbəriniz olsun!\nBolgeXeber.Com » Ölkə » Filial rəisi niyə öz qohumlarını işə alır, ancaq sadə vətəndaşı yox? – Nazirə “Azərpoçt”dan şikayət\nFilial rəisi niyə öz qohumlarını işə alır, ancaq sadə vətəndaşı yox? – Nazirə “Azərpoçt”dan şikayət\nOxunub: 1 010 "Niyə bunlar özlərinə sərf edəndə cavab yazırlar, sərf etməyəndə isə yox?!"\nHörmətli, cənab Rabitə və Yüksək Texnologiyalar naziri Əli müəllim, Mən 28.06.2015-ci il tarixdə Şəki Regional Poçt Filialında yaranmış vakansiya ilə bağlı Şəki RPF-nin rəisi Seyran Abduləlimova elektron poçt rabitəsi ilə müraciət etməyimə baxmayaraq, bu günə kimi mənə cavab verilməyib”.\nBu sözləri Mia.az-a Şəki sakini Məmməd Məmmədov deyib.\nOnun sözlərinə görə, həmin ərizəni məlumat üçün “Azərpoçt” MMC-yə də göndərib:\n“Ancaq yenə də cavab verilməyib. Niyə bunlar özlərinə sərf edəndə cavab yazırlar, sərf etməyəndə isə yox? Buna ancaq vətəndaşı əla salmaq deyirlər. Seyran Abduləlimov öz qohumunu və ya yaxınını işə götürə bilər, Azərbaycan Respublikasının vətəndaşı olan, sabah biri gün müharibə olanda Ali Baş Komandanın göstərişinə əsasən qabaqda gedənlərdən birincisi olaraq mənim qardaşım oğluna işləyə bilməz? Niyə? Sizdən xahiş edirəm ki, Şəki RPF-də yaranmış vakansiyaya qardaşım oğlu Nağdalı\nMəmmədovun işlə təmin edilməsinə köməklik göstərəsiniz”.\nŞikayətçi Şəki RPF-nin rəisi cənab Seyran Abduləlimova müraciətini də tədqim edib.\nHəmin müraciəti də olduğu kimi təqdim edirik:\n“Şəki RPF-nin rəisi cənab Seyran Abduləlimova;\nMəlumat üçün bildirirəm ki, rəhbərlik etdiyiniz müəssisədə poçtalyon işləyən Yaqut xanım öz ərizəsi əsasında işdən çıxmışdır. Həmin yer vakansiya olduğu üçün qardaşım oğlunu həmin vəzifəyə götürməyə köməklik göstərməyinizi Sizdən xahiş edirəm. Əvvəlki məktublarda vakansiya olmadığı üçün ərizəmin təmin edilməməsi göstərilmişdir. Hazırda vakansiya olduğu üçün Sizə müraciət edirəm.\nXahiş edirəm, Azərbaycan Respublikası Konstitusiyasının 25-ci maddəsinin (bərabərlik hüququ)\ntələblərinə əməl edərək ərizəmin təmin edilməsinə köməklik göstərəsiniz.\nQeyd: Hər kəs kimi bizim də haqqımız var ki, övladlarımız işləsin. Bu hüququmuz heç bir halda məhdudlaşdırıla bilməz. Baxmayaraq ki, qardaşım oğlumun işlə təmin edilməməsi əvvəllər vakansiya olmaması ilə məhdudlaşdırılsa da, hazırda həmin maneə aradan qalxmışdır.\nHörmətlə: Məmməd Məmmədov”.


Tahir Kərimov Salyandakı villasını neçiyə satır? “Lotu Quli”dən sirli cavab gəldi: &# Astara Təhsil şöbəsində milyonlar necə yeyilib? YASAMALDA dini REYD “Hyundai” şirkəti çökür Prezidentlərin şəxsi aşbazları Hindistana çağırı Neft 40 dollara kimi ucuzlaşacaq – ANALİTİ İran seçkilər ərəfəsində: növbəti prezident kim İsmayıllıda qışa hazırlıq məsələləri müzakirə ol Sərnişindaşımada qiymətlərlə bağlı Tarif Şurasın İKT sahəsində havaya sovrulan qrantlar – n “MADO” müştərilərinə qarşı ayrı-seçkilik edir?\n09 İyul 2015 / 14:09 / Baxış sayı: 130 “MADO” restoran şəbəkələrində müştərilərə qarşı ayrı-seçkilik edilir. Qaynar.info xəbər verir ki, bu barədə məlumat “facebook” sosial şəbəkəsində yazılıb. Rəşad Babayev adlı vətəndaş yazır ki, son günlərdə “MADO” restoranda açıq havada oturmaq mümkün deyil: “Açıq havada yerləşən massalarda əyləşən kimi soruşurlar ki, “İftara gəlmisiniz?” Cavab yox olan kimi deyillər açıq havada yerləşən bütün masalar oruc tutub iftara gələnlər üçündür.”\nRəşad Babayev bildirir ki, sual verdikdə oruc tutmayanlar adam deyil və yerlərin əksəriyyəti də boşdur, niyə belə edirsiniz maraqlı cavabla qarşılaşıb. Restoranın əməkdaşı bildirib ki, siz əgər adambaşına 19 manat 50 qəpik ödəyib iftar menyusu götürsəniz o zaman açıq havada əyləşə bilərsiniz.\nSual yaranır bu zaman bəlkə mənim cibimdə 19 manat 50 qəpik pul yoxdur. Bəlkə mən həmin məbləği iftar süfrəsi üçün israf sayıram, bəlkə biz başqa sifariş verəcəyik?\nOxşar hadisə ilə marketinq mütəxəssisi Pərviz Əzimov da qarşılaşıb. O da bu barədə öz “facebbok” səhifəsində yazıb.\nPərviz Əzimov: “Təqribən 1 həftə əvvəl axşamüstü saat 7-8 radələri olardı. Bir dostum zəng elədi ki, “MADO”-dayam. Təzə əyləşmişdik, ofisiant gəlib yaxınlaşdı ki, birazdan burdan durmalı olacaqsız. Səbəbini soruşanda dedi ki, bütün masalar oruc tutanlar üçündür. Bir nəfərlik iftar menusunun da qiyməti 19 manat civarında. Əvvəl sadə formada izah etməyə başladıq ki, bu ayrıseçkilikdir, olmaz belə. Gördük alınmır. Qısacası, bunlar absurd məntiqli adamlardı.Oruc kasıbın halından anlamaq üçündür. 19 manatlıq, 1 nəfərlik menu ilə kasıbın halından necə anlamaq olar mən başa düşə bilmirəm.”\n“MADO” restoran şəbəkəsinin marketinq menceri İlham Məmmədli isə Qaynar.info saytına açıqlamasında bildirib ki, axşam saat 7-dən etibarən bu yerlər “rezerv” olunduğu üçün burada başqa müştərilər əyləşə bilmir:”Kimsə gəlib iftarını açıb getsə, həmin yerdə başqa müştərilər də əyləşə bilərlər. Burda heç bir problem yoxdur.”\nİlham Məmmədli daha sonra bildirib ki, iftar menyusunun qiyməti baha deyil. Bir çox yerlərdə iftar menyusu 21-25 manat civarında dəyişir. Amma standart menyu verilir. Bizim menyu isə fərqlidir, həm də qiymətlər normaldır.


Gənclər Fonduna 3 milyon ayrıldı – Sərəncam – Yenicag.Az\nAna Səhifə Cəmiyyət Gənclər Fonduna 3 milyon ayrıldı – Sərəncam\nYeni Çağ Media Qrupu – Aprel 19, 2017 - 18:28\nAzərbaycan prezidenti İlham Əliyev Prezident yanında Gənclər Fondunun fəaliyyətinin dəstəklənməsi ilə bağlı əlavə tədbirlər haqqında sərəncam imzalayıb.\nSənəddə bildirilir ki, yeniyetmə və gənclərin fəal vətəndaş kimi formalaşmasına, intellektual, fiziki və mənəvi inkişafının təmin edilməsinə, vətənpərvərlik ruhunda tərbiyə olunmasına, ölkəmizin beynəlxalq aləmdə tanıdılmasına yönəlmiş layihələrin reallaşmasına kömək göstərmək məqsədilə 2011-ci il dekabrın 19-da Azərbaycan Respublikasının Prezidenti yanında Gənclər Fondu yaradılıb.\nAzərbaycanda ilk dəfə olaraq layihələrin elektron qəbulu sistemini tətbiq edən, gənclər təşkilatları ilə yanaşı, 16-29 yaşlı fiziki şəxsləri də dəstəkləyən Fond indiyədək 9 qrant müsabiqəsi keçirib, 3300-dən artıq layihə təklifini maliyyələşdirib. Həmin layihələrin üçdə biri gənclər təşkilatlarına, qalan hissəsi isə respublikamızın müxtəlif bölgələrində yaşayan, istedadı və ictimai fəallığı ilə seçilən fərdlərə məxsus olub.\nReallaşdırılan layihələr ilk növbədə on minlərlə gəncin ölkənin sosial-iqtisadi, ictimai-siyasi və mədəni həyatında yaxından iştirakını təmin etməyə yönəlib. Fond fəaliyyəti dövründə yüzlərlə Azərbaycan gəncinin müxtəlif beynəlxalq tədbirlərdə ölkəmizi təmsil etməsinə də şərait yaradıb. Bütün layihələrin icrasına 5 il ərzində 19 milyon manatadək vəsait ayrılıb.\nDövlət başçısı ictimai əhəmiyyət kəsb edən innovativ ideyaların və yaradıcı təşəbbüslərin dəstəklənməsinin davam etdirilməsi məqsədi ilə gənclər təşkilatlarının və 16-29 yaşlı fiziki şəxslərin təqdim etdikləri layihələrin maliyyələşdirilməsi üçün Azərbaycan Respublikasının 2017-ci il dövlət büdcəsində nəzərdə tutulmuş Prezidentin ehtiyat fondundan Azərbaycan Respublikasının Prezidenti yanında Gənclər Fonduna 3 milyon manat ayırıb.